Gourliamm - Wikipedia\nUr gourliamm, pe ur liamm gourskrid, pe ul liamm traken a zo un daveenn en ur gourskrid a ro tro da dremen ent emgefreek eus an teul emeur o lenn d'un teul all liammet outañ. Implijet e vez ar gourliammoù er Gwiad Bed peurgetket evit reiñ tro da dremen eus an eil pajenn-wiad d'eben gant ur c'hlik hepken.\nOrin ha pal[kemmañ | kemmañ ar vammenn]\nPeurvuiañ ez eo orin ar gouliamm un elfenn (ger, frazenn, skeudenn) eus un teul gourskrid. Ar pal a c'hell bezañ un elfenn all eus ar memes teul, lavaret e vez neuze ez eo ur gourliamm diabarzh. Un teul all, pe un elfenn resis eus un teul all zoken e c'hell bezañ ar pal ivez. Ne vezer ket sur ez eus eus ar pal-se gant reizhiadoù gourskrid zo : neuze e c'heller heuliañ gourliammoù torret, dall pe marv.\nGraet e vez gourliamm daoudu eus gourliammoù a vez peurheñvel o fal hag orin keveskemm ar memes liamm. A-hend-all e lavarer ez int untu ha ne vez diforc'h ebet etre un elfenn bal ha forzh peseurt elfenn all. Pal ar gourliammoù, n'int ket teulioù gourskrid dre ret, ha neuze e vo untu ar gourliamm evel-just.\nAdtapet diwar « https://br.wikipedia.org/w/index.php?title=Gourliamm&oldid=1988565 »


kraou - Wikeriadur\nGwelet ivez : krao\nGwelet ivez : kraoñ\n1.2.3 Gerioù heñvelster\n1.2.5 Gerioù kevrennek\n(Anv-kadarn) Meneget er C'hatolikon (crou).\nDa geñveriañ gant an anvioù-kadarn crau « kraou-moc'h ; krao » en kembraeg, krow « foukenn, laborenn, adti » en kerneveureg, cró « kloz, liorzhig-loened ; krao » en iwerzhoneg.\nDeuet eus ur ger keltiek *krewos pe *kruwos, eus *kreu(H)-o- pe *kruH-o-, deveret eus ur wrizienn indezeuropek *kreuH-, miret evel kráuti « berniañ, solierat » en lituaneg ha krȉti « kuzhat » en serbeg-ha-kroateg.\n(Furm verb) Savet diwar « kraou- », pennrann ar verb « kraouiañ », hep dibenn-ger.\nkraou /ˈkrɔw/ gourel (furm vihanaat : kraouig, liester : krevier)\nTi pe loch ma roer goudor ha boued d'ar chatal (deñved, mirc'hi, moc'h, saout)\nFreuzet o doa ar warded o ged, e traoñ an tour, ha kaset o doa o loened d'ar c'hraou. — (Youenn Drezen, Itron Varia Garmez, Skrid ha Skeudenn, 1941, Al Liamm, 1977, p. 183.)\n— « Deomp d'ar c'hraou ! Lom, d'ar c'hraou ! da sachañ hardi war lost ar pemoc'h ha da drubuilhañ ar yer war o c'hlud. » — (Jakez Riou, An Ti Satanazet, Skridoù Breizh, 1944, p. 129.)\nAr buoc'hed, unan hag unan, ar gazeg, an ebeul a gemeras hent ar c'hraou, en noz o tont. — (Jakez Riou, Geotenn ar Werc'hez ha danevelloù all, Al Liamm, 1957, p. 40.)\nN'o-doa ket ezomm ar re all da esa mond er hraou gand hennez. — (Jules Gros, Le trésor du breton parlé Première Partie, 1966, p. 185.)\nSavadur bihan a skeudenn kraou ar Mabig Jezuz hag ar C'hinivelezh\nEn armel mamm-gozh, war ar stal uhelañ, e weled c'hoazh un dra bennak : pe gentoc'h ne weled ket, rak kuzhet e chome a-hed ar bloaz e-barzh ur voest kartoñs melen ; ar c'hraou Nedeleg e oa. — (Roparz Hemon, Alanig an Tri Roue, Skridoù Breizh, 1950, p. 9.)\nGoulenn pemp milion evit ar c'hraou-se! — (Jules Gros, Le trésor du breton parlé Troisième Partie, 1974, p. 38.)\nN'eo ket gant bokedoù e larta an hoc'h en e graou.\nDu-mañ zo ur vuoc'hig\nen he c'hraou,\nDebriñ a ra plouz,\nDebriñ a ra foenn,\nDebriñ a ra kaoc'h\npa dro en he fenn. — (Jules Gros, Le trésor du breton parlé Troisième Partie, 1974, p. 372.)\nbuorzh, dañvati, marchosi, sout\n1. ti, loch ma roer goudor d'ar chatal\nalamaneg : Stall (de) gourel\ngalleg : crèche (fr) benel ; écurie (fr) benel ; étable (fr) benel\nitalianeg : stalla (it) benel\nkatalaneg : estable (ca) gourel\nluksembourgeg : Stall (lb) gourel\nnederlandeg : stal (nl) gourel\nokitaneg : estable (oc) gourel\nportugaleg : estábulo (pt) gourel\nsaozneg : crib (en) , shed (en)\nspagnoleg : establo (es) gourel\n2. kraou Nedeleg\nalamaneg : Weihnachtskrippe (de) benel\ndaneg : krybbespil (da) , julekrybbespil (da)\ngalleg : crèche de Noël (fr) benel\nluksembourgeg : Krëppchen (lb) benel\nnederlandeg : kerststal (nl) gourel , stal van Bethlehem (nl) gourel\nnorvegeg : julekrybbe (no)\nsaozneg : nativity scene (en)\nspagnoleg : belén (es) gourel , nacimiento (es) gourel\nsvedeg : julkrubba (sv)\n↑ Albert Deshayes, Dictionnaire étymologique du breton, Douarnenez, Le Chasse-Marée, 2003, p. 438.\n↑ Nicholas Zair, The Reflexes of Proto-Indo-European Laryngeals in Celtic, Leyden, Brill, 2012, p. 170–71.\nkraou /ˈkrɔwj/ (hag a c'hallfe bout skrivet "kraouy")\nFurm ar verb kraouiañ e trede gour unan an amzer-vremañ, en doare-disklêriañ\nFurm ar verb kraouiañ en eil gour unan an doare-gourc'hemenn\nAdtapet diwar « https://br.wiktionary.org/w/index.php?title=kraou&oldid=300943 »\nKemmoù diwezhañ degaset d'ar bajenn-mañ d'an 10 Gou 2020, da 16:54.


Pajenn:Instructioneu santel ar er gurionnéeu principal ag er religion, 1790.djvu/323 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/323\nGovezion e vér obliget d’obér eit er reparein. Pihue-benac e vehai obliget d’obér ur Govezion general, rac m’en dehai bihuét dalh-mad é goal stad, e vehai obligét ehué de zisclariein peèd Pasq en dehai groeit durand é fal vuhé.\nEr-ré e hum gav clan durand er Pasq ha n’eèllant quet monèt d’en Ilis, e zeli galhuein ou Hovezour quentéh èl ma vou tremenét er pèmbzec-dé a Basq, eit hum laquad ér stad d’aqùittein en obligation-ze. En Ilis e ordrén d’er Govezerion dalæein en absolvèn d’er-ré ne gaveint quet disposét mad eit gobér ou Fasq ; hac en dud-ce e zou obligét d’obér er péh e zou commandét tehai dré ou Hovezour, ha de retourn de govessad d’en amzér en dou merchét tehai : rac obligét int d’accomplissein Gourhæmèn en Ilis prestan ma heèlleint, ha ma ne brezant er gobér, ind e béh. Aveid er-ré e ya quênt Pasq én ur voyage-benac péhani e virou doh-t’ai a obér ou Fasq guet er-ré-ral, recommandét-è dehai gobér ou Fasq ér-raug. Er-ré e za d’er guær goudé Pasq, e zou obligét de hum bresantein prestan ma heèlleint.\nEn Ilis ne gommand d’hé bugalé communiein meid ur uéh ér blæ : mæs hi e zezir ma vihueint perpet santel assès eit boud ér stad de gommuniein liès. (Hui e gavou en dispositioneu requis eit communiein liès éxpliquét én Articl ag er Sacremand ag en Autær.\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/323&oldid=128874 »


Arsav-brezel - Wikipedia\nemglev a laka an holl armeoù da baouez d'en em gannañ\nUn arsav-brezel zo un emglev lakaet dre skrid a laka an holl armeoù da baouez d'en em gannañ evit ur prantad e-kerzh ur brezel. N'echu ket ar brezel evit kelo-se, en un doare ofisiel d'an nebeutañ. Gallout a ra an emgannoù kregiñ en dro. Koulskoude e vez implijet a-wezhioù gant an enebourien evit atropiñ.\nKemeret e vez deiziad ar skrid-emglev da zeiz kentañ distro ar peoc'h hag alies e vez graet anezhañ ur gouel broadel er broioù trec'h.\nUn nebeud arsavioù-brezelAozañ\nD'an 28 a viz Genver 1871 : Gantañ e echuas brezel gall-hag-alaman 1870\nD'an 11 a viz Du 1918, un arsav-brezel etre ar gevredidi hag impalaeriezh Alamagn a lakaas un termen da emgannoù ar Brezel bed kentañ. Sinet eo evit 36 devezh hag e vo adkaset betek ma vo sinet ar skrid-emglev peoc'h d'an 28 a viz Even 1919\nD'an 22 a viz Even 1940 : an arsav-brezel etre Bro-C'hall renet gant Pétain ha Alamagn Adolf Hitler e Rethondes er wagon e lec'h ma oa en em gavet ar marechal Foch hag an dileuridi alaman evit arsav-brezel an 11 a viz Du 1918.\nd'ar 27 a viz Even 1953 : arsav-brezel Pan Mun Jon etre Korea an Norzh ha Korea ar Su\n20 a viz Gouere 1954 : arsav-brezel etre Bro-C'hall ha Viêt Nam.\nAdtapet diwar « https://br.wikipedia.org/w/index.php?title=Arsav-brezel&oldid=1455209 »\nDernière modification le 3 Ebr 2013, à 03:54\nKemmoù diwezhañ degaset d'ar bajenn-mañ d'an 3 Ebr 2013, da 03:54.


Gelao - Wikipedia\nAr c’helaoed (gelaoeg: Klau, sinaeg: 仡佬族 Gēlǎozú) a zo unan eus ar 56 minorelezh c’houenel anavezet gant Republik Pobl Sina. 438.200 ez int hag o chom e kornôg provins Guizhou emaint dreist holl. Un nebeud anezho a vev e poviñsoù Guangxi, Yunnan ha Sichuan. E Viet-Nam e kaver anezho ivez, e proviñs Hà Tuyen Taoat ez int.\nD’ar familh Taiek-Kadaiek e perc’hen ar gelaoeg. N’eo mui komzet nemet gant un nebeud eus ar c’helaoed. Disheñvel an eil ouzh eben ez eo rannyezhoù gelaoek ha gant ar mandarineg e vez graet evel ul lingua franca.\nAdtapet diwar « https://br.wikipedia.org/w/index.php?title=Gelao&oldid=1470480 »\nDernière modification le 4 Ebr 2013, à 18:20\nKemmoù diwezhañ degaset d'ar bajenn-mañ d'an 4 Ebr 2013, da 18:20.


Austrasiatica sakuraii - Wikipedia\nAustrasiatica sakuraii a zo unan eus ar pemp spesad a vez renket er genad Austrasiatica e kerentiad an hoc'higed-mor hervez Word Register of Marine species WoRMS. Ur spesad kregin ral a vev er mor China e-kichen ar Filipinez en dour don an hini eo.\nDiskrivet eo bet ar spesad gant Habe e 1970 dindan an anv genad Schilderia. An anv sakuraii a zo bet roet en enor da Dr. Kin'ichi Sakurai, dastumer ha kreginoner a vro Japan.\nHeñvelsterioù a zo hervez an diskriverien evit ar spesad-se daoust d'an anv Austrasiatica sakuraii o vezañ implijet un tamm muioc'h eget ar re all:\nCypraea sakuraii (Habe, 1970) hervez ar re a renk an holl spesadoù Cypraeidae er spesad nemetañ Cypraea.\nNesiocypraea sakuraii (Habe, 1970) anv aet da get\nAustrasiatica sakurai [sic] (Dre fazi)\nNesiocypraea sakurai [sic] (Dre fazi)\nSchilderia sakuraii Habe, 1970 anv an diskrivadenn hag anv aet da get.\nKregin brav ha ral eo an Austrasiatica sakuraii. Kavet e vezont er mor don etre 80 m ha 250 m donder tapet gant dragourioù ha nebeut splujerien.\nMentoù boutin ar c'hregin etre-se a zo etre 42 mm ha 50 mm hirder, met e c'hell bezañ kavet hiniennoù korrig betek 34 mm gour pe ramz, betek 60 mm.\nAustrasiatica deforgesi, Austrasiatica alexhuberti, Austrasiatica langfordi, Austrasiatica alexhuberti spesadoù all ar genad. Erronea hungerfordi, Schilderia achatidea spesadoù gant tresadennoù tost.\nLec'h bevañ ar spesad a zo er mor China hag er Filipinez.\n↑ lec'hienn WoRMS Word Register of Marine species, bet sellet outi d'an 18 a viz Eost 2014,http://www.marinespecies.org/aphia.php?p=taxdetails&id=607415(en)\n↑ Meyer, C.P. (2004) Toward comprehensiveness: Increased molecular sampling within Cypraeidae and its phylogenetic implications. Malacologia 46(1): 127-156.page(s): 132 in WoRMS, http://www.marinespecies.org/aphia.php?p=taxdetails&id=607415\nAdtapet diwar « https://br.wikipedia.org/w/index.php?title=Austrasiatica_sakuraii&oldid=1847062 »


Ota Dokan - Wikipedia\nŌta Dōkan (太田 道灌, Ōta Dōkan), 1432-1486, a oa ur samourai hag ur barzh japanat. Ganet e oa bet gant an anv Ōta Sukenaga (太田 資長) en un tiegezh daimyoed a ziskenne eus Minamoto no Yorimasa.\nE 1457 e oa bet lakaet sevel Kastell Edo gantañ hag e 1458 en doa tapet an anv Dōkan, ma anavezed anezhañ dreist-holl. Dibabet e voe ar c'hastell da lec'h annez ar shogun Tokugawa Ieyasu e 1590 ha talvezet en deus da sez evit ar gouarnamant. Deuet eo ar c'hastell da vezañ lec'h palez an Impalaer a-hiziv. Bep 1añ a viz Here e vez lidet e zeiz-ha-bloaz e Tokyo a-benn enoriñ memor Ota Dokan, saver ar c'hastell.\nE-touez ar monumantoù all bet lakaet da sevel gant Dokan emañ templ Hirakawa, ma lider ur festival d'ar 24-25 Ebrel. Savet eo bet an templ war diazezoù kastell Edo-jo ha gouestlet eo da Sugawara no Michizane, doue ar varzhoniezh hag ar gelennadurezh.\nSetu marvnad Ōta Dōkan :\nMard em bije gouezet\ne oan marv\nEm bije douget kañv\nda'm buhez kollet\nAdtapet diwar « https://br.wikipedia.org/w/index.php?title=Ota_Dokan&oldid=1768420 »\nKemmoù diwezhañ degaset d'ar bajenn-mañ d'an 6 Gwe 2017, da 16:55.


Ger-stur : "Unity - Freedom - Justice"\nKan broadel: High We Exalt Thee, Realm of the Free\n(ha kêr vrasañ) Freetown\n- Prezidant Julius Maada Bio\n- diouzh ar Rouantelezh-Unanet 27 Ebrel 1961\n- Hollad 71.740 km² (119vet)\n- istimadur Gouere 2007 5,866,000 ()\n- Stankter 83/km² (114vet)\nSierra Leone (Republik Sierra Leone ent-ofisiel, Republic of Sierra Leone e saozneg) zo ur vro eus kornôg Afrika. Emañ etre Ginea en norzh, Liberia er gevred, hag ar Meurvor Atlantel er mervent. Freetown eo ar gêr-benn.\nDont a ra anv ar vro eus an anv roet dezhi gant ergerzherien eus Portugal: Serra Leoa, a dalvez "Menez al Leoned". Ur greizennn a bouez e voe evit ar morianeta, betek 1787 pa voe savet Freetown evit reiñ bod da dud bet sklaved en trevadennoù saoz en Amerika (Stadoù-Unanet, Antilhez). Evel ar vro amezek, Liberia, e voe savet Sierra Leone, dreist-holl, gant sklaved bet dieubet. E 1808 e teuas Freetown da vezañ un drevadenn saoz, ha diabarzh ar vro a zeuas da vezañ ur vro dindan gwarez Breizh-Veur e 1896. An drevadenn hag ar vro-warezet a voe unanet e 1961 hag embannet e voe dizalc’hiezh ar vro nevez. Etre 1991 ha 2002 eo bet drastet Sierra Leone gant ur brezel diabarzh didruez. Abaoe e klasker doujañ d'an demokratelezh.\nAr saozneg eo ar yezh ofisiel; ar c’hrio (un doare kreoleg saoznek), ar mende hag an temne eo ar yezhoù komzet ar muiañ avat.\nAdtapet diwar « https://br.wikipedia.org/w/index.php?title=Sierra_Leone&oldid=1896899 »\nKemmoù diwezhañ degaset d'ar bajenn-mañ d'an 4 Meu 2021, da 17:02.


Eost | 2014 | EMGLEV AN TIEGEZHIOÙ\nDielloù dre viz : Eost 2014\nKaraez : Oferenn e brezhoneg di sul\nEmbannet da Eost 31, 2014 gant emglev\nDisul a zeu (07/09/2014), e vo lidet an oferenn e brezhoneg en iliz Karaez da 10e30.\n“Tra-walc’h gant diskar an tiegezhioù !”\nAr Gouarnamant a zalc’h da ziskar an Tiegezhioù kellig diazez ar gevredigezh, eme Emglev An Tiegezhioù, a c’halv da vont da ziskelañ e Pariz d’ar Sul 5 a viz Here, hag a ginnig ur c’harr-boutin evit-se adalek Landerne (40 euro).\nKemennadenn : Ouzhpenn ar fed m’eo bet mouezhiet al lezenn da zigeriñ an eured keodedel d’ar pared heñvel o rev gant «lezenn» Taubira, eme E.A.T., e talc’h ar gouarnamantoù, an eil war-lerc’h egile, da gas war-raok Sevenadur an Ankoù, hag e sav tud a vilionoù, evel n’eus ket bet gwelet biskoazh e Frañs dre ma’z eo kontrol al lezennoù-se, n’eo ket hepken ouzh ar pezh a soñjont hogen ouzh ar skiant vat ha dreist-holl ouzh al «lezenn naturel», hini gwirvoudelezh hon natur den :\n– ur familh a zo, dre natur, un tad, ur vamm ha bugale ;\n– pep bugel en deus, dre natur, un tad hag ur vamm a zo o c’harg e sevel ;\n– ar GPA a ya a-du gant un tebet «Gwir da gaout bugale», pa ranker e gwirionez komz eus «Gwirioù ar bugel» unan anezho o vezañ ar gwir da gaout un tad hag ur vamm ;\n– ar GPA a zo sañset difennet e Frañs met «Kelc’hlizher Taubira» eus miz genver 2013 a laka bugale, ganet evel-se, da vezañ anavezet gant al lezenn ;\n– ar maouezed n’int ket da vezañ korvoet o feurmiñ o c’hof gant ar GPA ;\n– ar PMA/GPA a vo aotreet e Frañs dre forzh boazañ ar c’hedveno hag o lezenniñ da «stourm» ouzh an «digevatalder» a-fet gwirioù etre ar familhoù ordinal hag an tebet familhoù gant pared heñvel o rev.\n– anvidigezh an Itron Najat-Belkacem e penn ministrerezh an «Desavadurezh Broadel»(sic) a dalvez ez eo mennet ar gouarnamant da genderc’hel gant degas dodenn ar revelezh er skolioù, hag ivez da heul brudañ an heñvelreviadezh d’ur mare ma’z eo bresk ar vugale war ar poentoù-se, hag evel-just kenderc’hel gant ar gealiadurezh faos a-grenn e vije kevatal ha daskemmus paotred ha merc’hed, gant ar gwir da cheñch rev ma karer !\n– traoù all a zo, evel kresk an tailhoù evit an tiegezhioù gant bugale niverus, krennadur an ehan evit ar mammoù o paouez gwilioudiñ hag all hag all.\nEmglev An tiegezhioù a gemero perzh en Diskeladeg d’ar Sul 5 a viz Here da zont, hag a c’halv an dud a zo stag ouzh ensavadur naturel ar Familh da vont gantañ.\nUr c’harr-boutin adalek Landerne ‘zo aozet, poent eo lakaat e anv\neat [at] orange.fr 02 98 25 10 72\nUl lec’hienn nevez evit “ar re yaouank”…\nEmbannet da Eost 27, 2014 gant emglev\nRout ABS eost 2014.odt\nAdlezenn ha Josoua adwelet\nEmbannet da Eost 26, 2014 gant emglev\nNebeut a gemmoù amañ : lakaet troidigezh Klerg evit an tammoù en doa troet evit al liturgiezh (oferenn war ar pemdez). brezhoneg gwevnoc’h eget ger-ha-ger an Tour-Tan diwar an hebraeg. Gwelet e vez anat ez heulias Klerg testenn latin an oferenn.\nAdl 28-34 (dibenn).odt\nAdlezenn ABS eost 2014.odt\nJosua ABS eost 2014.odt\nWar droidigezh skipailh “MG” eo bet diazezet al labour-mañ, un droidigezh bet savet pellik ‘zo, war-dro ar bloavezhioù 50-60, ha marteze zoken ez eo Klerg an troer anezhi. Marsel Klerg en deus troet a-hent-all tammoù ‘zo eus “Barnerion” evit an oferenn war ar premdez er bloavezhioù 71-72 (gwelout a reer heñvelderioù a ro da soñjal edo an droidigezh kentañ etre e zaouarn).\nLennekoc’h a galz eo “MG” eget hini an tour-Tan (an TT), a chom fetis-tre ha ger-ha-ger gant an hebraeg, er frazennadur zoken a-wechoù, ken e c’hell bezañ a-wechoù pellik diouzh an destenn latin kefridiel a vremañ, a chom an destenn hon eus heuliet pa save diaesterioù.\nEn droidigezh “MG” n’hon eus ket gellet fiziout re en anvioù divoutin a zo bet kemmet alies da dostaat ouzh ar stumm latin evel ma c’houlenn an Iliz. Maodez Glanndour en deus o adwelet kalz diwezhatoc’h eget an droidigezh-mañ en e droidigezhioù all gant sikour levr CERF 1978 “Dictionnaire des noms propres de la Bible”.\nSonjal a ra dimp hon eus bremañ un destenn a zoare en hor yezh, aes da lenn ha feal ouzh an Nova-Vulgata.\nBarnerion ABS eost 2014.odt\nBarn 19-21 (dibenn).odt\n56,340 klik abaoe 09/2012


Kevredigezh Kembre-Breizh: Digeriñ brasañ park-avel Kembre\nDigeriñ brasañ park-avel Kembre\nBrasañ park-avel Kembre zo o paouez digeriñ nepell diwar aod y Rhyl en hanternoz.\nWar-dro 1.7 kilometr diouzh an aod emañ ar park, hag e dalc’h an embregerezh RWE nPower. Gant ar 25 a dredanerezioù-avel eno e vo kenderc’het betek 96 megawat tredan.\nN’eus nemet ur vorenn pe ur barrad-glav a guzho ar park, pa astenn an tourioù, betek penn pellañ al laonennoù, 140 metr en aer. Dindan an dour ez eus 20 metr all ha neuze 20 metr diazez e strad ar mor. Pa zalc’her soñj eus se e weler perak e koust un tamm mat keroc’h sevel ar parkeier-avel er mor eget war an douar. Ober war o zro hag o adkempenn a goust ker ivez, anat eo.\nGouarnamant Breizh-Veur en deus lakaet da bal e vo kenderc’het, a-benn 2020, etre 5% ha 15% eus energiezh Breizh-Veur en un doare adnevezus.\nAr strollad SOS (Save Our Scenery), en hanternoz Kembre, diouzh an tu all, a lavar ez eo divalav an tredanerezioù-avel, er mor evel war ar menezioù, ha na c’haller ket kontañ warno da genderc’hiñ tredan pa vez ezhomm.\nUr parkad all war ar stern un tamm pelloc’h diwar aodoù hanternoz Kembre, Gwynt y Môr e anv, a vo brasoc’h kalz gant 250 a dredanerezioù-avel.


Buhez ar Zent. page 281. Encyclopédie Marikavel.\nretour à la page d'accueil\npages 281, 282, 283, 284\nC'houezekvet devez a viz Ebrel\nSant Beneat-Jozef Labre\nYan-Vadezour Labre hag e bried, Anna-Barba Gransir, a oa o chom en kreiz an driouec'hvet kantved, en kêrig Amettes, en eskopti Boulogn.\nDoue a roas d'eze pempzek krouadur, ha Beneat-Jozef oa ar mab henan. A vihanik, e oa karantezus en kenver an Otrou Doue ha sentus ouz e gerent.\nDa zaouzek vla, ec'h eas da chom da di eur eontr d'ezan, an ôtrou Labre, person Erin. Heman en em lakas da zeski d'ezan al latin evit mont da veleg. Da driouec'h vla, an derzien dom a gasas eleiz a dud d'ar be en Erin. E eontr a oe skoet unan eus ar re gentan. Dizrei a renkas da di e dud.\nEr blavez war-lerc'h, gant ôtre e gerent, ec'h eas da skei war dor Tadou Chartreuzed Sant-Omer. Re yaouank e oe kavet.\nSkei a ra war dor manati Neuville : digor ebet evitan; ne oa ket desket awalc'h.\nSkei a ra war dor manati Trappisted Mortagn : digor ebet evitan; n'hen c'haved na krenv awalc'h nag oajet awalc'h.\nSkei a ra, eun eil hag eun trede gwech, war dor manati Neuville ha goude-ze war dor manati Sept-Fonts, en eskopti Autun : digor ebet bepred.\nAdalek an de-ze, Beneat en deus kavet e zoare-bevan; bezan ' vezo eur manac'h-baleer. Mont a rei war e droad dre an henchou dizro; pa gavo lec'hiou santelaet gant devosion ar gristenien, e reio eun diskuiz eno; dilhad paour ha roget a vezo war e gein; eur chapeled en e zorn, eun all endro d'e c'houg, eur c'hrusifi war e saë, ha, war e skoa, eun tammik sac'h gant e holl beadra, da lavaret eo, an Testamant neve, Imitasion Jezuz-Krist, eul levr devot bennak hag e vrevier, a lavaro bemde.\nNa glao, na yenien, nag erc'h, na tommder, netra ne viro outan da vont endro. Peurlïesan e kousko er-mêz; ne dostao, nemet nebeutan ma c'hello, ouz an hostaliriou, gant aon da glevet leou-douet ha soniou divalo; ne vevo nemet eus ar pez a vezo roët d'ezan; ne c'houlenno netra, ha ne viro netra a-benn an devez war-lerc'h. Pa vo grêt gwap anezan, e c'houzanvo ar waperez-ze, hep en em glemm.\nTreuzi a ra an Itali; pedi a ra en iliz Itron-Varia Loretta, en Asis, e-harz be sant Fransez.\nD'an 3 a viz kerdu 1770, en em gav en Rom. E welet a rêr en ilizou; pedi ra hep paouez; evit lojeiz, en deus kavet eun toull en moger ar C'holize. Er bla war-lerc'h, e tizro da Loretta; eur poz a ra en mene Gargan evit pedi an ôtrou sant Mikêl, eun all en Bari, evit pedi an ôtrou sant Nikolas, eun all en Kasin, evit pedi an ôtrou sant Beneat, eun all en Napl, evit pedi an ôtrou sant Janvier.\nGwelet a ra, evit an drede gwech, Loretta, Asis ha mene Alvern, hag ec'h a da Gompostel, da bedi sant Jakez, ha da Baray-Le-Monial, da bedi ar Galon-Zakr; ac'hane e tizro da Rom (1774).\nEur bedervet gwech ec'h a da Loretta, hag ac'hane ec'h a da bardonan da ilizou brudetan al Lorên hag ar Suis. D'ar 7 a viz gwengolo 1775, e oa adarre en Rom.\nEr blavez war-lerc'h, e reas e bempvet tro en Loretta. Daoust ma klaske bevan pell diouz an dud, an dud a oa deut d'e anaout ha d'e garet : « Beneat, emeze, n'eo ket eun den eo, mes eun êl. »\nE gomzou a oa eun dudi o c'hlevet.\n« Evit karet Doue, evel m'eo dleet, emezan, eo red kaout ter galon en unan. Eur galon dan evit karet Doue, komz anezan dalc'h-mat, sonjal ennan bepred, ober pep tra dre garante evitan, gouzanv pep tra abalamour d'ezan. Eur galon gig, evit karet an nesan, ober vad d'ezan, en e ezommou spered, dre ar gelennadurez, dre an ali, dre ar skouer, dre ar beden; eur galon hag a vo teneraet dre ar gwel eus ar bec'herien hag eus an enebourien, hag a c'houlenno ouz Doue o sklerât hag o digas war hent ar binijen. True a dil kaout ive evit eneou ar purgator, ma teuio Jezuz ha Mari da zigeri d'eze dor ar baradoz.\n« An trede a dle bezan eur galon dir, evit en em garet an nen e-unan, evit kasât pep follente, evit trec'hi e volonte, evit kastizan ar c'horf dre ar yun, hag evit plegan ar c'hig; seul-vui e kasafet ho korf ha seul kaeroc'h e vezo ho kurunen er bed-all. »\nMervel a reas da verc'her ar zun zantel, 15 a viz ebrel 1783, oajet a bemp bla ha tregont hag eun devez warn-ugent. Leon XIII hen lakas war roll ar zent, er bla 1881.\nEürus ar re a zo paour a spered !\nEn amzer-man, muioc'h eget biskoaz, an dud a zo troet gant an arc'hant. Eleiz, diouz o gwelet, n'o deus ken d'ober war an douar nemet gwellât ar ouen loened a zo en o c'hreier, pe kreski ar bern arc'hant a glozont en o yalc'h. Evez braz o deus da zastum danve en eur vro n'emaint ket evit chom enni; n'o deus preder ebet da zastum danve er vro ma tleont mont enni da chom da virviken, goude ar vue-man.\nN'eo ket evelse e reas ar zent.\nKlevet o deus ger Hon Zalver : « Beati pauperes spiritu, quoniam istorum est regnum cœlorum : Eürus eo ar re a zo paour a spered, rak rouantelez an nenv a zo d'eze ! » hag oc'h ober diouz ze, eo o deus kavet hent ar gwir eüirusted, kenkouls hini ar bed-man ha hini ar bed-all.\nN'eo ket red. evit bezan sant, bezan paour , evel ar re a weler o vont, a zor da zor, da c'houlenn an aluzen. Nan; sant Beneat Labre, n'eo ket abalamour ma klaske e vara eo en deus tizet ar gurunen gaer a lintr breman war e dâl. Ha zoken, an Iliz a boagn gwellan m'hall, da viret ma vezo tud, dre vicher, oc'h ober an dro da glask o bara.\nPaourente an dud-ze, hen gouzout a ra mat, a zo peurliesan merc'h d'an dislealded ha mamm d'ar gasoni; n'eo ket eus ar baourente-ze e komze Jezuz-Krist, pa lavare : « Eürus ar re baour ! » Ne lavare ket, kennebeut : « Eürus ar ro zo paour o spered, » rak ar spered eo a ra an den, ha seul-vui bras e ve, seul-vui den e vezer. Lavaret a rê : « Eürus ar re a zo paour a spered ! » da c'houzout eo, ar re n'eo ket krignet o spered o klask gouzout penôs kaout, miret ha kreski o danve !\nAr paouran den ne ve ket dalc'h-mat paour a spered; ar pinvidikan den a c'hell bezan distag diouz an danve. « N'eo ket memes tra, eme sant Fransez a Zal, kaout ampoezon ha bezan ampoezonet; an apotikerien a werz ampoezon ha ne vezont ket ampoezonet evit kelo ze, abalamour n'eman ket an ampoezon-ze en o c'horf, mes en o stal; evelse e c'heller kaout danve hep bezan ampoezonet gante, ma laker aneze er yalc'h ha nan er galon. »\nDïazezour Eskopti Gwened\nOber a rêr hirie ive gouel sant Patern, a oe konsakret kentan eskob Gwened, war-dro ar bla 465, gant Perpetuas, eskob Tour, dirak Athenius, eskob Roazon ha Nunechius, eskob Naoned.\nKaradek, roue Gwenediz, lezhanvet Brec'h-vras, a roas d'ezan e di hag a reas sevel en e blas eun iliz, en enor d'an ôtrou sant Per, prins an Ebestel.\nWar a lavarer, ar roue Klovis a roas d'an eskob neve relegou dispar evit e iliz-veur. Kement-se a ziskoue e tlee bezan, da vihanan, emgleo etreze.\nEvit komz diouzh al levr-se / pour discuter de cet ouvrage :


Fuloret eo ar Eyjafjallajökull - Kaouenn.net Kaouenn.net\nFuloret eo ar Eyjafjallajökull\nendro - natur island menez-tan video\nSetu amañ ur filmig disheñvel diouzh an hini all war ar menez-tan a zo o tislonkañ par ma c'hall en Island, ar Eyjafjallajökull. Savet eo bet gant tammoù filmoù a vez kavet war ar rouedad hag ouzhpennet komzoù skrivet ganin.\nFuloret eo Eyjafjallajökull\nUr vroig, un enezenn, zo e-kreiz ar Mor Atlantel hag a zo anvet Island, pe bro ar skorn. Un tri c’hant mil bennak a dud a zo o chom eno, Islandiz, a gomz ur yezh kar d’ar yezhoù skandinavat. Eus Skandinavia e teuent bremañ zo 1200 vloaz ‘zo. Evit an deizioù avat e komzer kalzik eus ar vro-se ha nen eo ket abalamour d’ar yezh, nann, met abalamour d’ur menez-tan an hini eo.\n« Enezenn menezioù ar skorneg » eo anvet, pe Eyjafjallajökull, ur menez-tan skorneg 100 kilometrad-karrez ac’h eo, 4 c’hilometrad karrez ar graterenn anezhañ. E kreisteiz ar vro emañ, ur c'hant hanter-kant kilometr bennak eus Reykjavik er sav-heol, ul lec’h hag a blij kalz d’an douristed en abeg d’al lammoù-dour kaer a zo eno.\nMarteze ec’h ouvezit abalamour da betra ez eus menezioù-tan e-leizh en Island. An displegadenn a zo eeun a-walc’h met diaes da gompren dre ma ‘c’h eo ken souezhus, dreist-ordinal ivez, nerzhioù an Douar. Emañ an enezenn-mañ war ar pezh a vez anvet ar geinenn veurvor. El lec’h-se eus ar blanedenn e kresk an douar. Dont a ra eno e-leizh a zanvez-mein eus kreiz an Douar e stumm mein-teuz pe lava berus bazaltek hag a zever dousik eus kraterenn lein ar menez betek an traou. Gwellañ skouerioù eus ar seurt menezioù-tan-mañ a zo reoù Hawai pe hini brudet ar Réunion, ar « Piton de la Fournaise », pe « Pikern ar Fornez ». En dro-mañ avat nen eo ket lava bazaltek ken eo a zo bet dizlonket met hini un tamm trenkoc’h anvet andezit pe trakit. Ar vein-teuz-se a zo tevoc’h evit ar bazalt, ha se eo a lak ar menezioù-tan-se da vezañ gwiskadet hag ivez da vezañ tarzhusoc’h evit ar re all.\nOuzhpenn da se, ec’h eo goloet menez-tan Eyjafjallajökull a skorn. Danvez-dour zo e-leizh neuze. Petra a c’hoarvez pa zeu lava er-maez eus ar menez ? Ar skorn ac’h a da zour, hag an dour da aezhenn. Pa vez tapet aezhenn verv dindan ar vein don en douar e sikour se ivez an dislonkadenn da vezañ tarzhus. Setu neuze displegadenn ar pezh a zo c’hoarvezet evit an deizioù pa ‘c’h eo tarzhet Eyjafjallajökull : ur meskaj etre ul lava tev hag kalz a c’hazoù evel ar fluorin hag an aezhenn-dour ! Ur gwir vombezenn ! Kement a vein a zo bet distaolet ha ken uhel en oabl ma ‘z eo aet ar goumoulennad ludu volkanek louet anezhañ da vale bro, betek dont amañ d'hon bro Breizh zoken.\nPoultrenn diwar ar menezioù-tan a zo fall e meur a geñver. Evit yec’hed an dud a vez berr war o alan, da skouer, met gant ma vo lonket kalz. N'eus ket bet eus se evit diouzhtu. Met en dro-mañ hon eus klevet e c’halle se bezañ fall evit mekanikerezh an nijerezed. Pa dremen un nijerez dre ur goumoulennad poultr, ez a an hulac’h mein d’en em lakaat dre holl e-barzh ar gefluskerez (reaktor). Dre ma vez tomm da-vat ar metal enni, e teuz an tammoù hulac’h hag ec’h eont da wer. Se eo a lak ar c’hefluskerezioù da sac’hañ. E 1982, e oa bet darbet d’un nijerez bezañ en em drailhet e-kostez Java pa dreuzas-hi ur goumoulennad a seurt-se. Evuruzamant e oa deuet ar c’habiten a-benn da adlakaat div gefluskerez diwar beder da dreiñ adarre hag evel-se e c’hellas douarañ en aerborzh tostañ hep ne vije bet muioc’h a droug. Sell aze evit petra e tiwall an dud bremañ pa vez menezioù-tan o tarzhañ, ha sell aze evit petra ez eo bet serret hon aerborzhioù en deiz all.\nPeurvuiañ pa darzh pe pa zislonk Eyjafjallajökull, e pad ar reuziad ezteurel mein-teuz un daou pe un tri bloaz. Lavarout a reer zoken e c’hallfe Katla e amezeg ober kemend-all da heul. Goulennataet ez eus bet ur c’helenner war ar c’heologiezh en deiz all war badelezh ar reuziad-mañ ha respontet en deus e c’hallfe ar barrad padout etre un devezh ha meur a vizvezh. Ma ‘c’h eo gwir kemend-all, n’omp ket prest da dapout an nijerez diouzhtu-kaer da vont da veajiñ d’ar broioù pell. Evel-just hag evel kustum pa gomzer eus menezioù-tan ne vezer sur a netra ! N’it ket d’ober gwad fall neuze !\nGerioù diaes menez-tan : volcan\nskorneg : glacier\nkraterenn : cratère\nlamm-dour, lammoù-d. : chutes\nkeinenn veurvor : dorsale océanique\nmein-teuz, lava : lave\nberus : coulant\nbazaltek : basaltique\ntrenk -oc’h : acide, plus acide\nandezit : andésite\ntrakit : trachyte\nmenez-tan gwiskadet : stratovolcan\ndislonkadenn : eruption\ngaz -où : gaz\nfluorin : fluor\naezhenn-dour : vapeur d’eau\nmekanikerezh : mécanique\nnijerez –ed : avion -s\nhulac’h T, uloc’h : poussière\nkefluskerez (reaktor) : moteur (réacteur)\naerborzh –ioù : aéroport -s\nreuziad : séance, ici une période ou un lapse de temps\ngeologiezh : géologie ; on peut aussi dire « douarouriezh ».\nPosted by gireg konan on 21/04/2010


Sevenadurioù Breizh | Bretagne Culture Diversité\nBretagne Culture Diversité lance son premier concours photographique "Migrations bretonnes"\nUl lec’hienn enni danvezioù digent war Breizh hag he annezidi (teulioù tematek, videoioù, enrolladennoù lies, diskouezadegoù, prezegennoù...).\nDielloù liesseurt : skeudennoù, enroladennoù, videoioù, danvez, testennoù, buhezskridoù, kazetennoù kozh..\nLakaat a ra war wel al lec'hienn-mañ pinvidigezh hon c'hlad a-vremañ : c'hoarioù, kontadennoù, festoù-noz, glad mor, chemet, pardonioù, kan... a gemer perzh da reiñ buhez da sevenadur Breizh gant sikour labour ur bern aktourien. Adkavomp amañ pinvidigezh hon sevenadur a-vremañ.\nDizoloiñ ar glad sevenadurel dizanvezel\nRenabloù tematek (pardonioù ha trovenioù, chem ar broderezh hag an dentelerezh...)\nRenabloù lec'hel (renabl perzh ar glad sevandurel dizanvezel e kornôg kreiz Breizh)\nAr glad sevenadurel dizanvezel e kreiz an darvoudoù\nAr fest-noz elfenn glad sevenadurel dizanvezel an denelezh gant an UNESCO\nUl lec'hienn gouestlet d'al liesseurted sevenadurel skeudennet dre deulfilmoù. Ul labour kaset e liamm gant ar gevredigezh Rizhomes.\n800 teulfilm war al liesseurted sevenadurel da welet\n70 poltred sevenner\n5 doser war pobloù pedet e festival Douarnenez\nMemor Gouel sinema Douarnenez dre filmoù brudetañ pep bloavezh\nAesaat an darempredoù etre brezhonegerien pe gallaouegerien a-vihanik gant tud o teskiñ ar yezh eo pal ar servij Bazhvalan.\nOuzhpenn 70 Bazhvalan ha 60 Baçadou renablet war al lec'hienn\nDanvez yezh strollet war al lec'hienn da sellet pe da selaou\nDarvoudoù kinniget evit kejañ gant brezhonegerien deus ar vro\nMont a ra BCD war an dachenn evit kejañ gant ar bobl met ivez gant aktourien sevenadurel e-pad emvodoù, prezegennoù, kedaelioù, stummadurioù...\nDiskouezadegoù bale teiryezhek (galleg, brezoneg ha gallaoueg) a zo prestet digoust. Binviji evit hanteriñ a zo kinniget evit aesaat ar gweladenn.\nIstor Breizh (da zont)\nAmbrougiñ micherourien a-vicher war skignañ danvez Breizh hag al liesseurted sevenadurel.\nkizidikaat d'an danvez sevenadurel Breizh ha brudañ al liesseurted sevenadurel\nSevel binviji en ur implijout danvez tennet diwar Bretania ha Bécédia\nEmgavioù / Prezegennoù\nAozet e vez gant Bretagne Culture Diversité devezhioù studi, kelc'hiadoù prezegennoù hag emgavioù etrevroadel.\nPrezegennoù kelc'hiad Fabrik' de l'authentik'\nPrezegennoù kelc'hiad Les âges d'or de la Bretagne\nEmgavioù liesseurted - Naoned 2018\nEmgavioù liesseurted - Brest 2018\nEmgavioù liesseurted - Roazhon 2019\nLiammoù gant tud a-vicher\nKinnig a reomp deoc'h dareprediñ asambles evit kavout respontoù d'ho koulennoù.\nRenabliñ ar glad sevenadurel dizanvezel\nEn savoir plus sur l’application Breizh App


Pajenn:Milin - Gwechall-goz e oa.djvu/102 - Wikimammenn\nPajenn:Milin - Gwechall-goz e oa.djvu/102\nma ve kollet e benn gant Fanch hirio !… Biskoaz n’em eus gwelet anezan er c’hiz-ze. Ma n’eo ket diskiantet evelato, en deus bet eun abeg vat bennak da ober an dra-man. Gwella zo eo gwellet hag ez eo gwir a lavar.\nHag ar wreg ba kregi neuze en eun troad gant an dourn, e-pad ma talc’he he merc’h en he brec’h all.\n— Evit unan a vezo kollet, mar deo gwir, e vezo tri all da c’houlenn ar pez a vezo c’hoant goude.\nNeuze ar wreg-man a lavar, en eur stlepel an troad er-meaz dre ar siminal :\n— Ra vezo d’am merc’h eur varo henvel oc’h baro he zad !\nHa dioch'tu setu eur pez baro savet oc’h ar verc’hig paour, ma ’z oa da welet ken euzus ha ker blevek hag eun ourz. Ar wreg a zo mantret ha glac’haret brema, divezat eo d’ezi kaout keuz : kemeret a ra he zizailh da drouc’ha bleo ha baro, ha, dre ma trouc’he, e savont gwasoc’h-gwaz, hirroc’h-hirra. Ker stoufouilhek oant ne weled mui daoulagad ar verc’h paour ; eat oa evel eul loenig gouez.\n— Deport, deport ! emezi ; p’en deus eun troad digaset baro d’am merc’h, eun all o c’haso kuit.\nHag eun troad all er vann er siminal, ha setu eat ar baro diwar ar baotrezig vihan, deut evel ma ’z oa kent.\nNeuze ar vamm a roas d’ezi da zena, hag, a-vec’h ma ’z oa-hi lekeat en be c’havell da gousket, m’en em gavas Fanch er gear. Kenta tra a eure ’voe klask treid e vioc’h : e-lec’h pevar n’oa mui nemet daou.\n— E pelec’h ema an daou all ? emezan d’e wreg.\nAdtapet diwar « https://br.wikisource.org/w/index.php?title=Pajenn:Milin_-_Gwechall-goz_e_oa.djvu/102&oldid=136649 »


L'association des écrivains de bretagne - Lucio e kreiz K...\nUn danevell hir, pe ur romant berr.\nPlediñ a ra Lucio e kreiz K... gant an darempred disingal etre ur vamm eus ar Vro Vigoudenn, leun a hünvreoù da gas da wir, hag he mab, Lucio, o klask kavout e hent er maez eus arl liorzh kuzh ma ez eo bet bac'het e tou e touez sorc'hennoù e vamm...\nNouvelle longue ou roman court.\nLucio e kreiz K... parle la relation inégale entre une mère du pays bigouden, pleine de désirs inassouvis et son fils Lucio qui cherche à trouver sa voie hors du jardin secret où il est enfermé avec les rêves de sa mère...\nBuhezskrid-Biographie Annie Coz zo ur skrivagnerez vrezhonek, genidik eus ar Vro-Vigoudenn, o chom e Roazhon pe er Gelveneg. Kelennerez alamaneg eo bet a-raok mont war he leve ha kregiñ gant studioù brezhoneg er skol-veur, mennet da adperc’hennañ yezh he zud ha he bugaleaj. Kroget he deus da skrivañ, awenet gant ar c’hendiviz disingal etre an div sevenadur ez eo bet maget ganto. Ecrivain breton, ...


Naoned e Breizh - Wikipedia\nNaoned e Breizh eo lugan brezhonek ar Vretoned a stourm a-enep rannidigezh Breizh etre an div rannvro c'hall Rannvro Breizh ha Pays de la Loire.\n2 Politikourien a-du gant Naoned e Breizh\n2.1 Politikourien vreizhat\n3 Politikourien a-enep Naoned e Breizh\n3.1 Politikourien vreizhat\n3.2 Politikourien c'hall\nE rouantelezh Breizh edo Bro-Naoned abaoe amzer Nevenoe hag e proviñs Breizh edo c'hoazh betek 1790 pa voe diskaret ar proviñsoù gall e 1790.\nUn niver mat a dud e-touez poblañs Naoned o deus c'hoant da welout distro "ofisiel" Naoned e kumuniezh Breizh. Memes tra gant an dud eus Liger-Atlantel hag an departamantoù breizhat all (meur a sontadeg en deus diskouezet an dra-mañ). Daoust da se n'eo ket gwall zedennet ar maer Jean-Marc Ayrault gant an afer. Patrick Mareschal avat, prezidant Kuzul departamant Liger-Atlantel abaoe 2004, zo a-du gant adunvaniezh Breizh. Unan eus krouerien ar gevredigezh CUAB (Comité pour l'Unité Administrative de la Bretagne), deuet da vezañ Breizh adunvan, an hini eo. Jean-Marc Ayrault ha Patrick Mareschal zo e-barzh ar memes strollad politikel, ar Strollad Sokialour Gall.\nManifestadegoù a zo bet abaoe ar bloavezhioù 1970 dreist-holl, gant Naonediz ha gant Bretoned all o tont eus Breizh a-bezh, met n'int ket bet selaouet c'hoazh. An hini ziwezhañ eo ar FestiManif BZH + he doa bodadet 10 000 den e miz Gwengolo 2008. Stourmet e vez gant ar gevredigezh Breizh adunvan, ar strollad re yaouank 44=Breizh, ha gant strolladoù politikel zo, en o zouez an UDB (Unvaniezh Demokratel Breizh), Strollad Breizh hag Emgann.\nE-kerzh votadegoù Prezidant Bro-C'hall 2007, lod eus ar gannaded a oa a-du da sellet a-dost ouzh an doser "Naoned e Breizh", evel Dominique Voynet pe François Bayrou. Daoust hag-eñ en deus levezon vot Naonediz ? Se ne ouezer ket...\nNicolas Sarkozy a oa en em c'houlennet d'ar 27 a viz Du 2008 ha ne vefe ket adunvaniezh Breizh un dra vat, e-pad Kendalc'h meur maered Frañs 2008. Addihunet eo bet ar breud foran e touez ar bolitikourien gant ar frazenn-mañ, met n'eo ket gwall sklaer c'hoazh penaos e troio an traoù.\nE miz Kerzu 2011 en deus disklêriet ur besprezidant PS eus kuzul ranvro ar Pays de Loire e oa a-du gant ur rannvro vras. \nE derou 2014 e felle d'ar gouarnamant gall adober ar rannvroioù gall. E 2014 ez eus bet div vanifestadeg evit Naoned e Breizh. Ha pennadoù e-leizh zo bet er c'hazetennoù .\nUr vanifestadeg all a vo e dibenn Gwengolo 2014.\nPolitikourien a-du gant Naoned e Breizh[kemmañ | kemmañ ar vammenn]\nPolitikourien vreizhat[kemmañ | kemmañ ar vammenn]\nIsabelle Le Bal, kuzulierez-rannvro\nPaul Molac, kannad Morbihan\nMona Bras, bet kuzulierez-rannvro\nMarc Le Fur, kannad Aodoù-an-Arvor\nLena Louarn, kuzulierez-rannvro\nFrançois de Rugy, kannad Liger-Atlantel, met n'eo ket ken sklaer-se abaoe un nebeut bloavezhioù\nPatrick Mareschal, bet prezidant Kuzul-departamant Liger-Atlantel\nDavid Robo, maer Gwened\nLoig Chesnais-Girard, prezidant Rannvro Breizh\nPolitikourien a-enep Naoned e Breizh[kemmañ | kemmañ ar vammenn]\nStrollad Sokialour (Frañs) :\nNathalie Appéré, maerez Roazhon\nMarylise Lebranchu, bet ministr ha maerez Montroulez\nJohanna Rolland, maerez Naoned\nMichaël Quernez, besprezidant kuzul Penn-ar-Bed\nPhilippe Grosvalet, prezidant Kuzul Liger-Atlantel\nPhilippe Chesnut, prezidant Kuzul Il-ha-Gwilen\nPolitikourien c'hall[kemmañ | kemmañ ar vammenn]\nJean-Marc Ayrault, bet maer Naoned, bet kentañ ministr\nFrançois Fillon, bet kannad ha kentañ ministr\nManuel Valls, bet kannad ha kentañ ministr\nEmmanuel Macron, prezidant ar republik (n'eo ket sklaer)\nAdtapet diwar « https://br.wikipedia.org/w/index.php?title=Naoned_e_Breizh&oldid=1896449 »\nKemmoù diwezhañ degaset d'ar bajenn-mañ d'an 28 C'hwe 2021, da 13:15.


Petru Rocca - Wikipedia\nPetru Rocca (Vicu, 1887-1966) a oa ur skrivagner hag un emsaver broadelour eus Korsika.\nGoude e studioù e labouras evel mouller ha kenlabourat a reas, adalek 1913, gant ar gelaouenn gorsek A Tramuntana, savet gant Santu Casanova. Soudard e voe e-pad ar Brezel-bed Kentañ, ha roet e voe dezhañ medalenn al Lejion a Enor.\nPa zistroas diouzh an talbenn e savas ur strollad kadourien gozh, La Fraternelle Corse. Gant e vreur Matteu e krouas, e 1920, ar gelaouenn sizhuniek A Muvra. E 1922 e voe anvet da brezidant ar Partitu Corsu d'Azione (PCdA), nevez-savet diwar skouer ar Partito Sardo d'Azione, savet e Sardigna, gant kadourien gozh ivez. E 1934 e kinnigas, en anv ar Partitu Corsu Autonomistu, anv nevez ar PCdA, sevel ur vonreizh evit Korsika. Berzet e voe ar strollad e 1939, dre ma oa tamallet dezhañ kenlabourat gant Benito Mussolini.\nSevel a reas Petru Rocca ivez « U Teatru di A Muvra », e 1925. E 1926 e voe dioueliet gantañ, en A Padulella, ur blakenn e koun harlu Pasquale Paoli, pa oa aet hennezh da Napoli, da-heul e dad, e 1739. E 1938 e voe skarzhet eus Urzh al Lejion a Enor abalamour, a lavared, ma oa un « dañjer evit an unaniezh vroadel ».\nHarzet e voe goude ar brezel ha kondaonet e voe da 15 vloaz a labour ret da ober e Gwiana. Digarc’hariet e voe da-heul un distaoliadeg embannet un nebeud bloavezhioù diwezhatoc’h. Bez’ e voe e-touez ar re a savas, e 1955, un doare akademiezh korsek anvet « Parlemu Corsu ». A-hed e vuhez en deus skrivet levrioù e korseg pe e galleg, diwar-benn istor e vro hag he lennegezh. Gantañ e voe savet ar ganaouenn « Innu Corsu » e 1937, ur ganaouenn hollvrudet bremañ gant an anv « U Culombu ».\nMervel a reas e Vicu e 1966.\nLes corses devant l'anthropologie, 1913\nConnais-tu la Corse, 1960\n↑ Robert J. Blackwood, The state, the activists and the islanders: language policy on Corsica p.43, Springer, 2008\nLangue et identité: l'exemple du corse durant la troisième république\nAdtapet diwar « https://br.wikipedia.org/w/index.php?title=Petru_Rocca&oldid=1847793 »


Kevredigezh Kembre-Breizh: Ar spagnoleg hag ar saozneg o c’hourdrouz an euskareg hag ar galisianeg\nAr spagnoleg hag ar saozneg o c’hourdrouz an euskareg hag ar galisianeg\nLauburu (pevar fenn) - un arouez hengounel euskarat - amañ war ur maen-bez.\nAr rod zo troet en Euskadi pa’z eo chechet gouarnamant ar vro da heul ar mouezhiadegoù. Ar vroadelourien n’emaint ket o ren mui. Heñvel a-walc’h eo ar pezh a zo en em gavet e Galisia, ma’z eo bet displantet ar c’hengevredad etre ar sosialisted hag ar vroadelourien. Ar Partido Popular spagnol eo a zo o ren e Galisia hag un emglev zo etre ar strollad-se hag ar PSOE en Euskadi.\nUnan eus palioù gouarnamant nevez Euskadi eo reiñ lañs d’ar spagnoleg, hag emichañs e vo adwelet, pe memes distrujet, ar politikerezh a zo bet ken pouezus evit an euskareg hag en deus lakaet ar yezh-se da vezañ pennañ yezh an deskadurezh er vro. Gwall nebeut a skolioù spagnolek a chom en Euskadi bremañ dre ma’z eo gwelet mat-kenañ an deskadurezh en euskareg.\nEn Euskadi e fell ivez d’ar gouarnamant nevez kinnig ar saozneg er skolioù, kostez-ha-kostez gant an euskareg hag ar spagnoleg. Dre-se, emezo, e vo digoret dorozioù ar vro war ar bed ha war an dazont. Talvezout a ra ivez avat e ranko an euskareg kenstrivañ gant ar saozneg.\nDaoust ma’z eo diaes krediñ e c’hall ar gouarnamant nevez kas da get kement tra a zo bet graet evit an euskareg abaoe marv Franco, e kav da veur a hini e c’hall bezañ dinerzhet ar yezh. War a lavar Iulen Urbiola Loiarte, a labour evit Euskara Kultur Elkargoa (Ensavdur ar sevenadur Euskarat) e Nafarroa (Navarre), a-fed normalizadur an euskareg ez eo bet ‘drastus’ politikerezh yezh ar PSOE hag ar PP er c’horn-se eus ar Vro-Vask.\nE Galisia, neuze, e seblant ma fell d’ar gouarnamant nevez kas da get ar politikerezh a zo bet o kas war-raok ar galisianeg er skolioù hag er skoiloù-meur.\ntagioù euskareg, galisianeg, politikerezh ar yezhoù


Pajenn:Berthou - En Bro Dreger a-dreuz parkou.djvu/23 - Wikimammenn\nPajenn:Berthou - En Bro Dreger a-dreuz parkou.djvu/23\nar Aviel diveza. Graet e vezo ac’hanoc'h eun den hep feiz mar lavaret ez eo an Deits in (idjutoriuHi goude an oferen an hini a zeraou eurion lezennet an lliz gristen, a zo aman liirie kreis- teiz, hag an hiiii warlerc’h (sc.rtc ha nonc).\nE gariden a zo dindan iliz Landreger dindan an aoter a enni dacTnnat eur goulou. « Pa zeuio ar goulou-man cTiouita, ar mor a lonko kaer Landreger ».\nPa oan iaouank lia pa gleven komz diouz tonkadnr ker v sonjen raktal en diougan-man. N’anavezen ker ebet hemet Landreger. Mont a ren bep bloa gant va mamm da foar vras Landreger. Pebez burzud! Parruen e korn tro an heut etre Tredarzek ha ker Landreger e kiclien ar Vilin Vor en em gaven dirak kaêra gwelva ez eo possubl gwelet. Ar gaerig savet e kelcTienva war ribl ar Yeodi en tu an d’ar pont e-pigh ; ao tour o peur a-c.hu i ar bikernen; ha pelloc’11 KreeTi-lTiel gaut e dourig koant, e barkeier marigellet. Eun liunvre! ha beteg an distro ha goude cTioas pell, pell. Bep gwecli goude, kel liez gwech e troen korn an hent er vilin vor, bep gwecli en em gaven teneraet gant kaera plijadur va buez.\n34. An TENZOKIOU KUZET\nDouarou Breiz a ra kaêra mantel rouanez a zo dindan an lieol. Beza ez int nioug hag aour. Hogen beza ez eus ive teirzo- liou en o dounder. E kaer Geotaman e Pleuvian, ez eus, en douar, barrikennadou skouedou arcTiant.\nAnnctig Jord, am euz anavezet, he deus dispignet kals ar hant o klas anezê. A1 lec’h keilhet ez eo ennan kuzet eur tenzor a zo nierket gant burlu gwenn. Annetig Jord oa ginidik a Bontreo. Anavezout a re huderien dioüz ar vro-ze. Gber a reas d’eze dont da furchal. An dewezourien a devoa graet al labour pounner a zeuas cTioaut d’eze ive da welout treuz an hudou. Ila setu int aotreet da choum e tal ar vengleuz, gaut ma ue lar- jent ger, na diskouez joa pe aoun. Mont ’re mad an traou. Setu arru eur varriken leun a arcTiant. An liuderien a cTioueze, gleb dour. An tenzor a zave tamm ha tamm, goustadig. Arru oa rêz an douar. A gréiz-holl tiammou tan euzus a zailhas diouz fons ar varriken, speziou spountus, an heuz-den gante, gant kerniou tan lia treid marc’h a zeuas e maez. Bepred e talcTie an hudou, hag unan diouz an liuderien a roas urz d’ar speziou da zistrei d’o zoullou. Hogen neuze, unan diouz an dewezourien en em lakaas da liuchal, da c’houlen zikour. Kaktal, evel eul LucTieden, netra ken, na speziou na tenzor, netra neniet an toull... hag an dud kerseet. Breman vezo red gortoz ken ma vezo adarre diwanet burlu gwenn. E gortoz e oat da adkregi er bloavez 1900; hogen warbenn neuze oa maro Annetig Jord.\nEvit pez a zell diouzin va-nnan, me am eus kollet an esper da gaout eun tenzor; goude am eus bet koulskoude anean pa oan iaouank. Ar spi-ze oa eun berez deut d’in a beurs kerent koz, kaer o devoa, int, beza kollet esper. Piou (*ta n’en deus gortozet eun lierez tremor ?\nAdtapet diwar « https://br.wikisource.org/w/index.php?title=Pajenn:Berthou_-_En_Bro_Dreger_a-dreuz_parkou.djvu/23&oldid=153869 »\nKemmoù diwezhañ degaset d'ar bajenn-mañ d'an 28 Gou 2019, da 21:21.


Gant Tabut ar Galloudekadur (1072) e krogas ar stourm evit ar galloud etre ar pab hag an Impalaeriezh santel roman german (ISRG), na echus nemet e 1122 gant sinadeg Konkordat Worms. En Italia avat e voe atizet ar stourm etre an div gostezenn e-pad an Etrerenadur Meur en ISRG (1250, marv Friedrich II – 1273, tronidigezh Rudolf I).\nGuelfo, liester Guelfi, eo stumm italianek anv an tiegezh Welf, hini duged Bavaria. A-hervez(Daveoù a vank) e oa bet o lugan e Seziz Weinsberg e 1140.\nE gwirionez e oa kalz luzietoc'h ar politikerezh. Troet e oa ar c'hêrioù da vont a-enep an Impalaer ma klaske astenn e c'halloud warne, pa veze pell ha dizañjer ar pab, ha neuze e oant a-du gant ar Welfed. Ken gwir all e oa en tu all : pa emelle ar pab en aferioù ar c'hêrioù betek re e savent enep dezhañ hag e troent a-du gant ar C'hibellined.\nEvit ar c'hêrioù bihan e oa ur c'hoari all : pa veze dalc'het ar gêr vras amezek gant ar Welfed e troent aes a-du gant ar C'hibellined. Evel-se e voe kont etre Gwelfed Firenze ha Gibellined Siena en em gannas e Montaperti, e 1260.\nTaolet e vo evezh ne veze ket graet gant ar gerioù-se a-raok 1250, ha c'hoazh e Toskana (o bro orin) nemetken : kostezenn an Iliz ha kostezenn an Impalaer a veze lavaret kentoc'h.\nGuelfes et Gibellins - Clio.fr\nAdtapet diwar « https://br.wikipedia.org/w/index.php?title=Gwelfed_ha_Gibellined&oldid=1902798 »\nKemmoù diwezhañ degaset d'ar bajenn-mañ d'an 17 Mae 2021, da 15:55.


Kuzulioù-karter - Kemper (BR)\nDegemer Kemper kêr an holl Kuzulioù-karter\nAr c’huzulioù-karter : amprouiñ ar geodedouriezh\nE-barzh he folitikerezh evit diorren an demokratelezh nes eo krog kêr Gemper gant stignadoù hag a bled dreist-holl gant :\nrannañ an titouroù,\nober fed d’ar geodedourien ha doujañ anezho,\nar c’henlabour etre obererien a bep seurt ar gumun.\nAr c’huzul-karter zo un elfenn bouezus e-touez ar stignadoù-se. Bez’ eo ul lec’h evit divizout ha pinvidikaat ar vuhez publik lec’hel hag evit embann goulennoù, kinnigoù, alioù war ar raktresoù a sell ouzh buhez an annezidi. Mont a raint en-dro e kenlabour strizh gant an eilmaered karget eus ar c’harterioù ha gant an eilmaer karget eus kenurzhiañ tiez-kêr ar c’harterioù, eus an demokratelezh nes, eus buhez ar c’hevredigezhioù hag eus ar gennad sokiosevenadurel.\nTermenet eo bet an doareoù da sevel ar c’huzulioù-se en ur garta adnevezet evit kuzulioù-karter Kemper, hag a oa bet degemeret e kuzul-kêr ar 25 a viz Ebrel 2014.\nAn istor hag ar reolennoù\nAl lezenn eus ar 27 a viz C’hwevrer 2002, diwar-benn an demokratelezh nes, a laka ur framm evit gallout kemmañ divizoù seveniñ ar galloud hag o finvidikaat, dre sevel kuzulioù-karter da skouer, hag a laka dont ur galloud aliañ nevez evel-se.\nGant ar framm lezennel-se ez eus frankiz da aozañ ar c’huzulioù-karter evel ma karer. Ret eo bremañ da skipailh nevez an ti-kêr aozañ an doareoù da reiñ ar gomz da dud Kemper hag o lakaat e pleustr. Anv zo, ouzhpenn se, da ginnig ur respont dereat d’an dud o deus c’hoant da sevel ur benveg gwirion evit an demokratelezh nes hag a zalc’h kont eus ar pezh a c’hoarvez e Kemper.\nAl lusk a vo roet a zalc’ho kont eus deiziadur ar c’huzul-kêr evit ma vo kaset an alioù, ar c’hinnigoù hag an hetoù d’an dilennidi asambles gant divizadegoù ar c’huzul.\nUn aozadur oc’h emdreiñ\nKinnig a reer e karta ar c’huzulioù-karter un aozadur nevezus, evit ober eus ar c’huzulioù-se n’eo ket kambroù marilhañ, met gwir skolioù da zeskiñ ar geodedouriezh : ar c’harter, ul lec’h a nested hag a genskoazell, a c’hall dont da vezañ gant ar c’huzulioù-karter, ul lec’h evit gwellaat ar geodedouriezh.\nDiazezet eo aozadur ar c’huzulioù-karter war ar pennaennoù-mañ :\npenaenn ar geodedouriezh oberiant : anv zo da reiñ ur plas kreiz ha ledan d’an annezidi ha mirout a c’hervel an dud a volontez vat nemetken. Kement-se a gas ac’hanomp da implijout an tennañ d’ar sort evit dibab tud diwar rolloù an dilennerien.\nanavezout kiriegezh an annezidi. Kement-se a dalvez e vo kinniget an alioù eztaolet er c’huzulioù-karter d’ar c’huzul-kêr evit gwir. Prometiñ a ra hennezh e vo kaset ur respont d’ar c’huzulioù-karter.\npennaenn al liesseurted. Gwarantet eo gant an tennañ d’ar sort liammet ouzh dezverkoù a bep seurt (oad, rummad, karter bihan,…), ha klokaet e vo gant ur galv d’al labour a-youl vat.\npennaenn ar c’henlabour : lec’hioù kenober e vo ar c’huzulioù-karter e-lec’h ma c’hallo bezañ darempredoù a genskoazell etre an annezidi, ar c’hevredigezhioù, an ensavadurioù a bep seurt, an dud a vicher a labour war dachenn an obererezh publik hag an dilennidi.\nAr pennaennoù-se a gas da sevel daou golaj :\nkolaj an annezidi, a zo ennañ 20 plas evit an dud tennet d’ar sort war rolloù an dilennerien ha 15 plas evit an dud a-youl vat,\nkolaj ar c’hevredigezhioù hag an oberien sokiomicherel, a zo 14 plas ennañ.\nRoll an dilennidi er stignad\nEr stignad-se e kemer perzh an dilennidi-kêr en divizoù hep gallout mouezhiañ. An eilmaer evit ar c’harter a c’hoari ur roll pouezus evit kas an divizoù en-dro, evit ober war-dro ar goulennoù, kelaouiñ, degemer ha heuliañ an alioù. Gant an eilmaer-karter, harpet gant servijoù an ti-kêr, e vez graet ar c’henurzhiañ etre ar strollegezh hag ar c’huzul-karter. Ober a ra traoù a-gevret gant ar c’huzul-karter evit luskañ buhez ar c’harter.\nGant an eilmaer karget eus kenurzhiañ tiez-kêr ar c’harterioù, eus an demokratelezh nes, eus buhez ar c’hevredigezhioù hag eus ar gennad sokiosevenadurel, e vez savet ha kenurzhiet stignad kendivizout ha perzhiañ ar geodedourien. Goulenn a reer digantañ ober al liamm etre an dilennidi, ar c’huzulioù-karter, ar servijoù hag an obererien a bep seurt. Den-dave karter kreiz-kêr eo.\nDisplegañ a reer dre ar munud er garta penaos eo frammet ar c’huzulioù-karter. Gallet e vo, evel-just, gwellaat ar framm-se hervez ar prizadurioù bloaziek a vo da-heul.\nDilennidi-karter a selaou ac’hanoc’h\nGallout a rit mont e darempred gant ho eilmaer-karter :\nPhilippe Kalvez, eilmaer karget eus kenurzhiañ tiez-kêr ar c’harterioù, eus an demokratelezh nes, eus buhez ar c’hevredigezhioù hag eus ar gennad sokiosevenadurel\nValérie Lecerf-Lived / Penharz,\nCorinne Nicolas / An Erge-Vihan,\nChristian ar Bihan / Kerfeunteun,\nGallout a rit mont e darempred gant servij demokratelezh nes Kêr Gemper er 02.98.98.86.48 pe er 02 98 98 89 04 ha dre bostel : conseils.quartier@quimper.bzh.\nAr pevar c’huzul-karter a chom feal d’ar c’humunioù istorel ha klask a reont bezañ an tostañ ar gwellañ d’an Enezennigoù Strollet evit an Titouriñ Strategel (ESTS) : Kreiz-kêr, an Erge-Vihan, Kerfeunteun ha Penharz.\nKement ha bezañ da vat ganti, setu skouerioù temoù :\nKêraozañ (Steuñv lec’hel ar c’hêraozañ, raktresoù sevel tiez, Oberiadennoù evit adneveziñ kêr, lec’h an aveadurioù foran…)\nMonedone e kêr (monedusted, tremenerezh ha surentez war an hent, panellerezh ha gouleier triliv, mont-ha-dont dous, parkañ, treuzdougen a-stroll…)\nDiorren padus hag espern energiezh (annez, savadurioù foran, raktresoù kêraozañ…)\nSavadurioù foran (kempenn, adkempenn, lakaat da dalvezout…)\nBugale/Yaouankiz (dudi, tachennoù-c’hoari, obererezhioù troskol …)\nTakadoù glas (terkañ an ardremez, diskoultrañ ha tailhañ girzhier, lakaat bleunioù, merañ a-ziforc’h…)\nArrebeuri kêr (bankoù foran, arsavioù bus, gouleier foran…)\nTeknologiezhioù nevez (stignoù pellgomzerezh hezoug, diorren an niverel…)\nNaetadurezh ha mererezh al lastez (merañ al lastez-ti, diveskañ al lastez…)\nServijoù publik (gwellaat, kemenn ar pezh n’a ket mat en-dro …)\nHentoù (ratreañ solioù an hentoù hag ar riblennoù-straed, krouiñ riblennoù-straed, skoaselloù, dinaou an dour glav)\nDiorroadur ekonomikel (stalioù-kenwerzh, takadoù labourerezh…)\nPenaos dont da vezañ ezel eus ur c’huzul-karter ?\nTennañ tud d’ar sort diwar rolloù an dilennerien a vo unan eus an doareoù pennañ evit sevel ar c’huzulioù-karter nevez. Met ne raio berzh ar raktres nemet gant mennedigezh an annezidi hag obererien ar c’hevredigezhioù hag ar micherioù eus ar c’harter.\n1 – Bezañ tennet d’ar sort\nTennet e oa bet annezidi d’ar sort, diwar rolloù an dilennerien, gant servij urzhiataerezh kêr Gemper d’an 12 viz Mae, dindan kontroll un urcher, evit ma ne c’hallo den ebet kavout abeg e roll izili ar c’huzulioù-karter.\n2 – Lakaat e anv er c’huzulioù-karter\nGalvet eo an holl dud mennet, pe e vefent annezidi eus ar c’harter pe e vefent dileuridi kevredigezhioù, da ginnig o anv evit ar c’huzulioù-karter.


Didjeridou - Wikipedia\nUr Benveg-seniñ dre aer eo eus hanternoz Aostralia hag a vez sonet gant kentidi ar vro. Ur seurt "korn-boud" e koad eo. Talvezout a ra ar ger "didgeridou" kement ha « koad kalfichet ». Kinniget e voe d'an dud wenn evit ar wech kentañ e 1900 gant Herbert Basedow (kentañ Gwarezour Meur ar Gentidi etre 1899 ha 1913).\nUn didgeridou. Ar benveg-mañ a zo kinklet muioc'h evit kustum.\nImplijet e veze gant ar re-mañ evit dezrevelliñ mouezh an emu a-benn tapout al loen aezetoc’h. A bep seurt anvioù all a vez roet d’an didjeridou hervez ar meuriadoù kentidi : yiki-yiki, ngarrriralkpwina, wuyimbam…\n2 Industriezh arnevez an didgeridou\n3 Titouroù dedennus ouzhpenn\n4 Sonerien didgeridou vrudet\nLuderezh[kemmañ | kemmañ ar vammenn]\nEstreget gant an dud o-unan e vez graet an didgeridou. Da gentañ e vez dibabet gwez eukaliptus gant al luder, gwez bet debret o diabarzh gant laou-koad, ar pezh a lak ar son da vezañ muioc’h « douar-heñvel ». Evel-just, e vez ret d’an dud peurlipat al labour kleuziañ ha kizellañ a-benn kaout ur son vrav ha reizhañ ar benveg.\nAr vuzell e koar a zeu da wakaat a-vuzul ma c'hoarier, ar pezh a siell an aer gwelloc'h c'hoazh.\nGoude se e vez troc’het al lodenn vat eus ar c'hef. Gwechall e veze implijet bouc’halioù maen da droc’hañ ar gwez. Bremañ e vez implijet heskennoù-dre-dan ha binvioù arnevez. Lakaet e vez ar c’hef gwezenn dindan an dour e-pad 5 devezh, ha goude se e vez aezet tennañ ar c’hoad laosk eus kreiz ar benveg. Etre 1 metrad ha 3 metrad hirder a vez enne. Peurvuiañ e vezont kinklet hervez boazioù arzel ar gentidi.\nIndustriezh arnevez an didgeridou[kemmañ | kemmañ ar vammenn]\nAn darn vrasañ eus an didgeridouioù a vez graet a-vil-vern e labouradegoù hag eostet e koadeier Aostralia, alies gant embregerezhioù e dalc'h nann-kentidi hag a-wechoù gant kentidi o-unan. Sevel a reer, zoken, binvioù 'zo e plastik, lêr, gwer, agav, yuka, bambou, hag e danvezioù all c'hoazh.\nTitouroù dedennus ouzhpenn[kemmañ | kemmañ ar vammenn]\nBez' ez eus bet graet ur studiadenn e 2005 hag a zo bet embannet gant ar British Medical Journal, e-lec'h ma'z eus bet diskouezet e c'helle seniñ an didjeridou sikour an dud da goazhañ ar roc'herezh hag apnea ar c'housked, hag ivez ar c'hoant kousket war-greiz an deiz. An digarez evit se a zo e vez kreñvaet kigennoù ar briant, ar pezh a harz oute da vlotaat diwezhatoc'h e-kerzh ar c'housked.\nSonerien didgeridou vrudet[kemmañ | kemmañ ar vammenn]\nTalle E. Wacker\niDIDJ Australia: Lec'hienn sonerien didgeridou Aostralia\nDreamtime, lec'hienn Roll Lizheroù ar "World Famous Didjeridu"\nFizik ar benveg\nEvit gwelout penaos dic'hwezhañ a-gelc'h - Flashmovie\nUr bern pennadoù, atersadennoù\nAkoustik an Didgeridou digant Music Acoustics e UNSW\nDidgeridoo at Wikiot.com - Ur pennad wiki gouestlet d'ar sonerezh. Ennañ e vo kavet kentelioù hag an doare da sevel binvioù didjeridou.\nAboriginal Arts: Gwir oberennoù kentat, o sevenadur, an doare ma vez sonet ar benveg hag ur bern fichennoù mp3.\nCorroboree association Kevredigezh eus hanternoz Bro-C'hall.\nTitouroù war an arz make, buy, play, care diwar-benn an didjeridouioù ha traoù all.\nPlaying the Didgeridoo - A Foundation begoù, ha doareoù da son. Gant MP3-où.\nDidgeWorld Liammañ rouedad sonerien didjeridou ar bed.\nAdtapet diwar « https://br.wikipedia.org/w/index.php?title=Didjeridou&oldid=1569633 »\nKemmoù diwezhañ degaset d'ar bajenn-mañ d'an 27 Ebr 2014, da 19:58.


Emission Gouel sinema Douarnenez 2013: Rromed, Termajied ha beajourien : Rromed, Termajied ha Beajourien e festival sinema Douarnenez (5)\nRromed, Termajied ha Beajourien e festival sinema Douarnenez (5)\nBep bloaz e c'heller e Douarnenez digeriñ e spered hag o…\nRromed, Termajied ha Beajourien e festival sinema Douarnenez (4)\nRromed, Termajied ha Beajourien e festival sinema Douarnenez (3)\nRromed, Termajied ha Beajourien e festival sinema Douarnenez (2)\nRromed, Termajied ha Beajourien e festival sinema Douarnenez (1)\nEmission Gouel sinema Douarnenez 2013: Rromed, Termajied ha beajourien - Pâssée donée le 30.08.2013\nPâssée menée o : Morgane Bramoullé, Laëtitia Fitamant, Gael Helary, Mael Kerzerho, Lou Millour, Merwyn\nBep bloaz e c'heller e Douarnenez digeriñ e spered hag ober anaoudegezh gant pobloù minorelaet deus ar bed holl dre filmoù, diskouezadegoù ha tabutoù. E 2013 e oa pedet er gêr penn-sardin ar Rromed, an Dermajied hag ar veajourien. E-giz bep bloaz zo bet resevet testoù hag arbennigourien, ouhzpenn war tem pennañ ar Festival: deuet zo bouzared, realizatourien rouman, bretoned krouer, ha tud etre meur a identelezh revel.\n-Gerhard Baumgartner, kazetenner hag historour arbennik war an Romed e-pad an Eil Brezel Bed\n-Diana Titsa, sonerez piano hag ograou e Roumania\n-Merwyn Sauerbrey, festivalour entannet!\n-Maelan Joubin, prizier filmoù evit ar sizhunvezh\n-Fañch Oger evit gouzout piv eo ar Romed\n-Morgane Bramoullé evit deskiñ deomp ar pep retañ war an dud etre daou rev.\n-Mael Kerzhero, Melena Marzin hag Aodren al Lann, da dañva muioc'h ar festival deus e galon.\nha Gael Helary ouzh an daol deknik\n36 vet festival sinema Douarnenez, gouestlet da minorelezhioù ar bed.\nMael Kerzerho Animatour\nMerwyn Paotr-man-paotr en deus choejet e vro hag e barlant, klask a ra o lakaat da véwein ha lakaat o brawitez àr-wel, kement ha ma'hella...


Jean Fréour - Wikipedia\nJean Fréour a oa ur c'hizeller breizhat hag a oa bet ganet e Naoned d'an 8 a viz Eost 1919 hag aet da Anaon d'an 11 a viz Mezheven 2010 e Bourc'h-Baz. Studiet en doa e Skol an Arzoù-kaer Bourdel hag e Skol an Arzoù-kaer Pariz e 1936.\nJean Fréour e 2005 en e labourva e Bourc'h-Baz\nEzel e oa bet eus an emsav arzel Ar Seiz Breur. Bet e oa bet ur bloaz-pad e Casa de Velázquez e 1952 e Madrid. E-pad ar bloavezhioù 1950 en doa graet e annez e Bourc'h-Baz. Maer ar gêr-se e voe e-pad ur bloaz.\nJean Fréour a implije meur a zanvez gant e labour : skilt, marmor, oniks, arem ha koad. E awen a zalc'h identelezh e vro hag ar feiz katolik.\nKavet e vez e gizelladurioù e Breizh, e Beljia, en Enez-Frañs hag en Afrika.\n1 Un nebeud kizelladurioù\nUn nebeud kizelladurioùAozañ\nur Sant Erwan (e derv, 1941-1942),\nur c'halvar e Créviac, Nozieg (1944),\nur Pastor Mat evit iliz Bolvronn (war-lec'h 1955),\nur C'hrist evit Iliz Santez-Tereza (Naoned),\nnoazhennoù ha hanterskeudennoù a-raok 1983,\ndelwenn Markiz ar Roueri e Felger,\ndelwenn Pierre Bouguer e porzh ar Groazig,\ndelwenn Glenmor bet staliet e Liorzh an Tabor e Roazhon d'ar 27 a viz Mezheven 1998\nAnna Vreizh (aremenn evit kêr Naoned e 2002) e-kichen Kastell Duged Breizh. Ar savadur-se a dalv hervez an oberour « la réalité de l'appartenance culturelle et historique de Nantes à la Bretagne ». Dilhadoù peisant zo dindani evit diskouez e oa tost d'ar bobl.\nE 1995 e oa bet roet Kolier an Erminig dezhañ en abeg d'e labour evit Breizh.\nAlcime Bachelier, Jean Guéhenneuc ha Jean Fréour : Bouvron, son histoire, son église, ses vieilles croix, par le chanoine Bachelier, l’abbé Guéhenneuc et M. Fréour, Naoned, Chantreau et Cie, war-dro 1970.\nJean Fréour : Sculpture: nus et bustes, raklavar gant Yves Cosson, buhezskrid gant Michel Maison, displegadenn gant Jacques Raux, Trelier, 1983.\nVéronique Daboust, Fréour ou Le chant de la sculpture: exposition, Pariz, Ti-kêr ar XVIvet arondisamant, 6-21 C'hwevrer 2004, aozet gant Paris beauté culture. (ISBN 2-9521156-0-5)\nDelwenn arem Anna Vreizh (e galleg)\nMonumant da soudarded ar Brezel Bed Kentañ e bered Sant Charlez e Potyze (e saozneg)\nAn Dougerez holen e Bourc'h-Baz(fr)\nAdtapet diwar « https://br.wikipedia.org/w/index.php?title=Jean_Fréour&oldid=1697598 »\nKemm diwezhañ d'an 10 Ebr 2016 da 13:23\nKemmoù diwezhañ degaset d'ar bajenn-mañ d'an 10 Ebr 2016, da 13:23.


[Gorre ha Goueled] : - Abadennoù\nDegemer al lec’hienn > Degemer mat > Abadennoù > Abadennoù\nAbadenn d’ar Yaou 4 a viz Kerzu (- Abadennoù)\nMerc’her 19 a viz Du 2014 gant Serge\nWar roudoù ar Barzaz-Breizh: Pardon Sant fiakr pe gwerz Loeiz ar Rawalleg zo ur werz diwar-benn ur muntr c’hoarvezet e 17vet kantved ha chomet bev e memor ar bobl betek nevez zo. Studiet eo bet ar gwerz gant Donatien Laurent ha keñveriet en dues anezhi gant aktoù barnadennoù ar Faouet hag Henbont. (...)\nGwerz Skolvan (- Abadennoù)\nLun 13 a viz Here 2014 gant Serge\nDastumet gant meur a ganerien, en o zouez Mme Bertrand,eus Kaniuhel, e vez kontet aze un istor kriz : ur sell war ar ganaouenn, barzhoniezh kozh Bro-Gembre, an torfedoù hag an daspren anezho hervez lezennoù kozh ar Gelted…\nTraoñienn ar Sent (- Abadennoù)\nGwener 12 a viz Gwengolo 2014 gant Serge\nObererezhioù 2014-2015 (- Abadennoù)\nLun 23 a viz Mezheven 2014\nYezh, sonerezh, dañs, broderezh hag arzioù krouus ...\nAbadenn d’ar Yaou 28 a viz Du (- Abadennoù)\nLun 4 a viz Du 2013 gant Serge\nE 2012 e oa bet ar redadeg un degouezh a-bouez : lakaat tud da redeg noz-deiz, gouelioù a-bep-seurt a-hed an hent, ha startijenn tro-dro d’ar brezhoneg. Arc’hant zo bet dastumet evit Diwan ha raktresoù tro-dro d’ar brezhoneg hag en o zouez ur c’hoari evit distripañ brezhoneg : Mojennoù ar Barzh. (...)\nVrezhonegerien abadennoù d’ar Yaou diwezhañ ar miz (- Abadennoù)\nSadorn 14 a viz Gwengolo 2013 gant Serge\nTreflevenez—Setu an distro-skol, kinnig a ra Gorre ha Goueled d’ar vrezhonegerien abadennoù a bep seurt ar bloaz-mañ adarre d’ar Yaou diwezhañ ar miz. D’ar 26 a viz Gwengolo e vo ur valeadenn e Trelevenez war roudoù «hent an Eskob», un hent war harzoù etre Leon ha Kerne, gant ur c’hroazhent war un hent (...)\nObererezhioù 2013-2014 (- Abadennoù)\nMerc’her 12 a viz Mezheven 2013\nBaleadenn war gwenojenn an aod (- Abadennoù)\nYaou 16 a viz Mae 2013 gant Serge\nKinnig a ra Gorre ha Goueled ur valeadenn war an aod e Rostivieg - Loperc’hed d’ar Yaou 30 a viz Mae. Gant ar valeadenn-se e vo echuet an heuliadenn abadennoù kinniget gant ar gevredigezh e-pad ar bloavezh, an temoù zo bet gwelet zo diwar-benn sevenadur hag identelezh Breizh: (ar Barzhaz Breizh (...)\nAbadenn d’ar Yaou 25 a viz Ebrel (- Abadennoù)\nAbadenn d’ar Yaou 21 a viz Meurzh (- Abadennoù)\n10/34 @nb@ pennad\nDegemer al lec’hienn | Darempred | Steuñv al lec’hienn | Kevreañ | Stadegoù al lec’hienn | Gweladennerion : 9906\nbr Degemer mat Abadennoù ?


Norbert Kröcher - Wikipedia\nNorbert Kröcher (14 a viz Gouere 1950, lesanvet Knofo) a zo un Alaman bet unan eus krouerien Emsav an 2 a viz Even. Liammet eo ivez ouzh eil rummad Rote Armee Fraktion. Gwaz Gabriele Kröcher-Tiedemann e voe.\nObererezh ha toull-bac'h[kemmañ | kemmañ ar vammenn]\nIn 1976 e klaskas Kröcher skrapañ ar bolitikourez svedat Anna-Greta Leijon. Ar pal a oa eskemm anezhi gant eizh Alaman toullbac'het.\nTaol Leo a oa anv an taol-se, met dizoloet e voe gant ar polis ha harzet e voe Kröcher d'an 31 a viz Meurzh 1976 e Stockholm. Skarzhet e voe diouzh Sveden e 1977 ha bac'het en Alamagn. E 1985 e voe dieubet.\nE 2005 edo o chom e Berlin.\n↑ Melvin J. Lasky, On the Barricades, and off, http://books.google.com/books?id=73lGvk6EGWgC&pg=PA187 p.187, Transaction Publishers, 1989\n↑ Elihu Lauterpacht, International Law Reports, http://books.google.com/books?id=M6CgYG9umvgC p. 279, Cambridge University Press, 1982\nAdtapet diwar « https://br.wikipedia.org/w/index.php?title=Norbert_Kröcher&oldid=1814799 »\nKemmoù diwezhañ degaset d'ar bajenn-mañ d'an 13 Kzu 2018, da 00:10.


enklask dre skrivagner Troal Youenn - IDBE - Levraoueg Niverel Breizhek hag Europeat\npajenn degemer > enklask dre skrivagner > Troal Youenn\nYouenn Troal, Yves Troal e anv kefridiel, zo ur beleg hag ur skrivagner breizhat ganet e 1925 e Kombrid.\nAnavezet eo dreist-holl evit bout skrivet al levr Ar C'hrist d'an Indianed, a zezrevell doare e abostolerezh e Perou eus 1963 da 1968 hag eus 1973 da 1979. Embannet e voe e levr a-dammoù er gelaouenn Al Liamm da gentañ, er bloavezhioù 1970.\nAdembannet eo bet al levr-se gant Mouladurioù Hor Yezh e div levrenn e 2007 ha 2010 , dindan an titl Ar C'hrist d'an Amerindianed.\nKenlabourat a reas Youenn Troal gant Visant Seite evit ober kentelioù er gevredigezh Ar Skol dre Lizer etre 1968 ha 1973. Dont a reas da vout aotrou person parrez Plouneour-Menez er bloavezhioù 1980 ha kelenner evit Strollad ar Vro Bagan , hag e krogas da skrivañ pennadoù evit Imbourc'h . Fiñvskeudennet e voe gant Frañs e 1973 er filmig Oaled ar vro-Bagan.\nMont a reas war e leve e parrez Langolen e 2002. Harpet en deus ar gevredigezh Tiegezh Santez Anna evit embann he c'helaouenn Breizh da Jezuz.\nIngal e kendalc'h da skrivañ pennadoù evit ar gelaouenn Kannadig Imbourc'h.\nAr C'hrist d'An Indianed


Pajenn:Perrot - Bue ar Zent.djvu/864 - Wikimammenn\nPajenn:Perrot - Bue ar Zent.djvu/864\nen kichen galloud an Otrou Doue ? Ar zantez a deuas da vezan evel eur garreg, ha kaer e oe jachan warnezi, ne oe-ket gallet he finval d’ober d’ezi mont el lec’h ma oa c’hoant d’he c’has.\nAr zant-man a zo eus tri eskopti : eus hini Leon, dre ’man ennan parouz e vadeziant ; eus hini Roazon, dre ’man eno ar barouz e oe person enni ; hag eus hini Kerne, dre ma tremenas ennan e vlaveziou divezan. Genel a reas en Sant-Nouga, en Gorre-Leon, er\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/864&oldid=141181 »


Popocatépetl : diforc'h etre ar stummoù - Wikipedia\nPopocatépetl : diforc'h etre ar stummoù\nStumm eus an 11 Gwe 2013 da 08:45\n9 okted lamet , 8 vloaz zo\nStumm eus an 25 Mae 2013 da 09:31 (kemmañ)\nStumm eus an 11 Gwe 2013 da 08:45 (kemmañ) (dizober)\nMenez-tan '''Popocatépetl''' (e [[nahuatleg]], ''popoca'', « divogediñ » ; ''tepetl'', « menez» ; ar menez a zivoged) a zo ur [[Menez-tan]] oberiant lec'hiet e [[Mec'hiko]] e [[Stad [[Puebla]]. An eil menez uhelañ e Mec'hiko eo war-lerc'h ar [[pikern Orizaba]]. Er [[park broadel Iztaccíhuatl-Popocatépetl]] emañ.\nUn dislonkadenn bouezus a oa bet e []: d'an [[21 a viz Kerzu]] e [] e skarzhas ar menez-tan ludu hag aezhennoù hag a voe kaset 25 km ac'hann gant an [[avel]]. Lakaet e voe an dud da guitaat ar c'hêrioù tostañ.\n== Mojenn Popocatépetl hag Ixtaccíhuatl ==\nEr relijielrelijion Aztek,aztek Popocatépetl ae oa Popocatépetl ur brezeler e karantez gant ur briñsez anvet [[Ixtaccíhuatl]].▼\nTad Ixtaccíhuatl a gasas Popocatépetl da lazhañ un enebour eus o meuriad hagha prometiñ a reas dezhañ e verc'h da zimeziñ ma teuje bev en-dro. Marvet e oa Ixtaccíhuatl gant ar glac'har pa oa bet kemennet dezhi oa bet lazhet Popocatépetl. Pa oa distroet en -dro e varvas gant glac'har ivez enpa ur c'houzoutouias e oa marv e zouzig. An doueed a lakaslakaas [[erc'h]] war o c'horfoù hag a droas anezho e [[menez]]ioù. ▼\n▲Er relijiel Aztek, Popocatépetl a oa ur brezeler e karantez gant ur briñsez anvet [[Ixtaccíhuatl]].\n=== Notennoù ===▼\n▲Tad Ixtaccíhuatl a gasas Popocatépetl da lazhañ un enebour eus o meuriad hag prometiñ a reas dezhañ e verc'h da zimeziñ ma teuje bev en-dro. Marvet e oa Ixtaccíhuatl gant glac'har pa oa bet kemennet dezhi oa bet lazhet Popocatépetl. Pa oa distroet en dro e varvas gant glac'har ivez en ur c'houzout e oa marv e zouzig. An doueed a lakas [[erc'h]] war o c'horfoù hag a droas anezho e [[menez]]ioù.\n▲=== Notennoù ===\n[[Rummad:Menezioù-tan Mec'hiko ]]\nAdtapet diwar « https://br.wikipedia.org/wiki/Dibar:MobileDiff/1526762 »


Porth-gain - Wikipedia\nPorth-gain pe Porthgain zo ur gêriadenn hag ur porzhig eus Kembre e hanternoz Sir Benfro. Emañ e kumuniezh Llanrhian, etre Tyddewi hag Abergwaun.\nGwechall e oa ur porzhig a bouez eus Porth-gain. Eztennet e veze greunvaen ha sklent e mengleuzioù eus ar c’hornad ha kaset e vezent d’an diavaez e bourzh bigi Porth-gain. Gallout a rae ar porzhig degemer ugent lestr bemdez ; paouezet e voe gant an ezporzhiañ e 1931.\nBremañ eo deuet Porth-gain da vezañ ul lec’h a zesach touristed a-leizh ha bigi-plijadur a weler er porzh, gant an nebeud bigi-pesketa a chom c’hoazh. Tremen a ra Gwenodenn Arvor Sir Benfro hebiou ar gêriadenn ivez.\nAdtapet diwar « https://br.wikipedia.org/w/index.php?title=Porth-gain&oldid=1957674 »


Byakkotai - Wikipedia\nDelwennoù kadourien ar Byakkotai war menez Iimori, Aizuwakamatsu, Prefeti Fukushima, Japan.\nByakkotai a oa ur strollad 305 soudard yaouank leal d'ar Shogun o devoa stourmet e Brezel ar Boshin. Brudet int chomet en istor dre o tonkad skrijus.\nE 1868, e fin brezel ar Boshin, an holl proviñsioù Japanaat a oa bet kollet gant ar Shogun e tal al lu Impalaeriel . Ar soudarded diwezhañ o vezañ leal d'ar Shogun a oa aet e kastell Aizu-Wakamatsu. Eno e voe krouet 4 strollad soudarded : Leon Gwenn (Byakko-Tai), Aerouant Gwer (Seiryu-Tai ), Golvan Ruz (Suzaku-Tai) ha Baot Du ( Gembu-Tai), an anvioù a vez awenet gant 4 avel an astrologiezh Chinaat.\nStrollad al Leon Gwenn ( Byakko-Tai ) a oa bet krouet adal tri strollad bihanoc'h, mibien soudarded oadet etre 15 ha 17 vloaz o vont d'ober anezho. Ar re-se a oa bet roet dezho un desavadur soudardel Gall, 'vel lu a-bez ar Shogun. Aet da guzhañ war menez Iimori, Krediñ a refont gweled moged o sevel adal kastell Aizu, 'pezh a dalveze e oa bet kemeret. An 20 soudard yaouank diwezhañ a choazas d'ober Seppuku e plas bezañ prizoniet gant o enebourien. Al lealded o devoa bet d'ar Shogun betek ar fin a chomas sanket don e spered ar vro Impalaeriel nevez.\nAdtapet diwar « https://br.wikipedia.org/w/index.php?title=Byakkotai&oldid=1736956 »\nKemmoù diwezhañ degaset d'ar bajenn-mañ d'an 27 Gen 2017, da 13:23.


Amorotze-Zokotze - Wikipedia\nSede pelec'h emañ Amorotze-Zokotze e Nafarroa Beherea.\nIliz Amorotze hag ar polotva\nAtant en Amorotze\nIliz Zokotze, gant ar peniti benoiterie hag ar polotva.\nAmorotze-Zokotze (Amoròs-Sucòs en okitaneg; Amorots-Succos e galleg hag ent-ofisiel) zo ur gumun eus kanton Donapaleu, e proviñs Nafarroa Beherea (pe Benafarroa), en Iparralde, en Euskal Herria, en hanternoz d'ar Pireneoù.\nE 1841 e voe bodet div gêriadennig Amorotze ha Zokotze, pep a iliz dezho.\nArrueta-Sarrikota hag Oragarre en hanternoz\nMartxueta er biz\nMehaine er mervent\nBehauze er gevred\nAr stêr Lihuri.\nAdtapet diwar « https://br.wikipedia.org/w/index.php?title=Amorotze-Zokotze&oldid=1546934 »\nKemmoù diwezhañ degaset d'ar bajenn-mañ d'an 5 Gen 2014, da 13:17.


Emission Sinema : sage-femme\nEmission Sinema - Episode diffusé le 31.03.2017\nUr film sevenet gant : Martin Provost (2017).\nGant : Catherine Frot, Catherine Deneuve, Olivier Gourmet (1e57).\nEvid ur wezh e lakain amañ ar pezh am eus kavet en ur gazetenn-sinema a-gostez Pariz diwar-benn ar film-mañ. Marse a-gaoz ma ne ouian ket re petra lâred war e zivoud, hag abalamour ma ne chom ket amzer din da voned da weled ur film arall kent kas ma faperenn da YA !\n"Daoust m'ema an dra-se estonuz, ne oa ket bet lakaet an diw Gaterinenn da c'hoari asamblez er memez film c'hoazh. Nag ur blijadur d'o gweled tolpet dirag kamera ha selloù hegarad Martin Provost (sevener ar filmoù Séraphine ha Violette), un den ken barreg evid filmañ ar maouezed. Amañ ema Catherine Frot un amïegez hag an eil (Catherine Deneuve) ur vaouez fur [un c'hoari-ger galleg dibosubl da droiñ e brezhoneg etre sage-femme gant ur varennig-stagañ ha femme sage]. E gwirionez n'eo ket Catherine Deneuve ur vaouez fur amañ, ne oa ket bet ataw, rag kavoud a rae gwell dezhi en em droiñ d'ar plijadurioù heb selled re douzh an dud arall. Mez gant rod an amzer e oa daet ar c'hoarïerez poker-mañ hiraezhuz un tamm ha setu-hi é tegouezh a-daol-trumm e buhez an amïegez.\nBourboutoù an natur, douster an dorn é fichal ambazh, pasianted ar greun, kentañ hirisadenn ur poupon : e gentañ kri, e gentañ dàer, e gentañ minc'hoarzh. Gant an oll draoù-se ne skuizh ket Claire, amïegez a vicher. Daoust d'an hirvoudoù, d'an c'hwéz ha d'ar gwad e chom peb ganedigezh ken mezvigelluz ha ken priziuz evel an heni gentañ rac'h.\nHa dinerzh-kàer eo e tistro hon amïegez d'ar gêr, goude hec'h euriadoù-labour, evid kousked un tamm tra ma vez Pariz é tihuniñ pelloc'h. Ur vuhez heb gwaz ebed, ur vuhez dister e-tal ur vicher hag a gont kement eviti. Ober war-dro he jardin, plantiñ salad, ha selled he c'hrennard a baotr é vrasaad.\nUr bellgomzadenn eo a za da dorriñ buhez sioul Claire, ur vouezh daet ag an amzer ma oa-hi krennardez c'hoazh, ur vouezh he laka da zistroiñ degadoù war-dreñv. Hag ar vouezh-se, heni Béatrice, bet mestrez he zad, zo ur pavad hag a son evel ur pardon dibosubl da roiñ. Troc'han berr a ra Claire ar gomz diouzhtu. Mez derc'hel a ra Béatrice da glask chomel e darempred ganti. Claire, par d'ur verionenn, zo siriuz, pervezh, responteg ; Béatrice, tre evel ur skrilh-wez (ur "sigalenn" mar karit), zo marvailhuz, c'hoarïuz, hunvreüz. An heni gentañ a ankoua he buhez-hi evid roiñ buhez d'ar re arall, an eil ne oui ket bevañ nemed evid he flijadur dezhi he-hunan.\nBéatrice, tre evel ur gorwentenn, a zegouezh en un taol e buhez an amïegez, ur vuhez sterniet mat, distag un tamm a-zoc'h ar bed tro-dro. Ha lakaad a ra ar goulïoù kozh da zihuniñ, roiñ a ra buhez da dazmantoù an amzer dremenet. Mez ouzhpenn-se e laka ive ar vuhez da sevel en-dro e spered an amïegez hanter-c'hant vloaz, hag a oa kustum da roiñ kentoc'h eged resev.\nUr film braw-tre, hag a gomz a c'hanedigezh, ag adginivelezh, a vevañ hervez e c'hoant don, hag a dreuzkas. Ur film evel ur c'han dispar d'ar maouezi, maouezi liessort, c'hoant dezhe boud libr, en ur bed renet gant ar wazed, ur bed hag a santomp brallañ gant an traoù nevez é sevel tro-dro. Portredoù gwazed fur a za da zousaad un tammig ar melodrama en oberenn splann-mañ, a chom an dud fromet ganti, mez leun a beuc'h ive."\nSetu ar pezh am boa lennet kent moned da weled ar film. Gwir eo ema braw gweled an diw aktorez é c'hoari asamblez, aktorezed dishañval-tre hag ampart o diw, hag ouzhpenn ur wezh e c'hoarzh an den gant propozoù unan pe heben. Diouzh an tu arall em eus kavet hir ma amzer é selled douzh un istoer n'em eus ket kavet kalz a interest ennañ.\nJean-Claude Le Ruyet.20170331b.205F.


(Adkaset eus Joaquín Murieta)\nJoaquín Murrieta (skrivet ivez Murieta pe Murietta) (1829 – 1853), lesanvet Robin Hood El Dorado, a oa un den a veve e Kalifornia da vare an Diskrap war an Aour. Hervez ar savboentoù disheñvel e vez taolennet evel ul laer pe evel un den a stourme ouzh damani pounner ar saoznegerien e Kalifornia. Difenn a rae ar vengleuzierien baour a oa spagnolegerien ouzh ar gringos a glaske lakaat o c’hrabanoù war ar mengleuzioù.\nNe ouzer ket kalz traoù diwar e benn hag a bep seurt istorioù zo bet kontet. Hervez lod e oa eus Chile. Bremañ e kav d’an darn vrasañ eus an istourien e oa genidik Murrieta eus stad Sonora.\nMoarvat ez eo gant tudenn Murrieta eo bet awenet ar skrivagner Johnston McCulley en deus skrivet troioù-kaer Zorro, embannet e 1919. Un toullad filmoù zo bet savet diwar-benn an dudenn-se ivez e Mec’hiko hag e SUA.\nKaoz zo anezhañ e meur a oberenn lennegel spagnolek ha saoznek :\nFulgor y Muerte de Joaquín Murieta, pezh-c'hoari gant Pablo Neruda.\nDaughter of Fortune, romant gant Isabel Allende, e 1999.\nЗвезда и смерть Хоакина Мурьеты (Zvezda i smert’ Khoakina Mur’ety — Steredenn ha Marv Joaquin Murieta), 1976, c'hoarigan gant Alexei Rybnikov ha Pavel Grushko, diwar pezh-c'hoari Pablo Neruda.\nThe Life and Adventures of Joaquín Murieta (1854) gant John Rollin Ridge, embannet bloaz goude marv Murieta. Darnoù eus al levr a voe troet e galleg ha spagnoleg, ma voe brudet un tamm en Europa.\nBurns, Walter Noble (1932). The Robin Hood of El Dorado. New York : Coward-McCann, Inc..\nBandit's Moon, (1998) gant Sid Fleischman, romant-bugale.\nL.A. Outlaws, romant gant T. Jefferson Parker e 2008 ; e-barzh oberennoù all ar skrivagner (heuliad 'Charlie Hood') e weler tudennoù o tiskenn eus Murietta.\nJoaquín Murrieta (en)\nThe Legend of Joaquin Murieta (en)\nAdtapet diwar « https://br.wikipedia.org/w/index.php?title=Joaquín_Murrieta&oldid=1675198 »\nKemmoù diwezhañ degaset d'ar bajenn-mañ d'an 15 Kzu 2015, da 18:33.


Pajenn:Fenelon - Digweziou Telemaq mab Ulyss.djvu/62 - Wikimammenn\nPajenn:Fenelon - Digweziou Telemaq mab Ulyss.djvu/62\nPa zeujomp é Tyr, é heuliiz ali Narbal, hag é anaviz ar wirionez euz ar péz hén doa lavaret din. Né allen qét laqaat em spéret pénauz eun den a ell ober hé zroug-heur, ével é vané Pigmalion hén ober. Souézet euz eun hévélep arvest, qer névez évid-oun, é lavaren ennoun va-unan : Sétu azé eun den hén deuz clasqet béza évruz : crédet hén deuz dont da guément-zé dré eur gallout divent : béz’hén deuz ar péz oll a ell c’hoantaat, ha couscoudé éz éo malévruz dré hé binvidiguéziou, hag hé c’hallout memeuz. Ma vé messaer, ével oun bét n’euz qét pell, é vé évruz ével éz oan ; tanv a rafé plijaduriou ar méaz, hag ho tanv a rafé hép prénv scrigner ; ne zoujfé, nag an houarn, nag ar c’hontamm ; carout a rafé an dud, hag é vé caret anézo, diéréet é vé. An den-zé a van ober ar péz a gar ; mès, pell diouc’h qément-sé, né ra német péz a gar hé zroug-iouliou. Manout a ra béza mestr d’an dud oll, mès ne d’éo qét mestr dézan hé-unan, rag qément a vistri hén deuz hag a iouliou fall.\nEvel-sé é prédéren euz Pigmalion hép hé wélet ; rag né wélet qét anézan, hag é selled hép qén gant spount oc’h an touriou huel qelc’hiet noz-deiz a warded, hag é pé léac’h éz oa en em vac’het, oc’h en em laqaat cloq enno gant hé dinzoriou. Kemma a\n↑ E brezoneq tréfoet : comparachi.\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/62&oldid=116722 »\nKemmoù diwezhañ degaset d'ar bajenn-mañ d'an 1 Gou 2018, da 10:37.


Catalogue de vente aux encheres - november 1997 /medieval masterpieces, the chronicle of the age, the evelyn sharp collection of modern art, the figure of modern art, a perfect marriage, camelias de jade, timeless art from chanel... / texte en anglais. sotheby s preview\nCatalogue de vente aux encheres - november 1997 /medieval masterpieces, the chronicle of the age, the evelyn sharp collection of modern art, the figure of modern art, a perfect marriage, camelias de jade, timeless art from chanel... / texte en anglais.\nRéférence : RO20158394\nCatalogue de vente aux encheres - november 1997 /medieval masterpieces, the chronicle of the age, the evelyn sharp collection of modern art, the figure of modern art, a perfect marriage, camelias de jade, timeless art from chanel... / texte en anglais. par Sotheby's preview\nPublication mensuelle: medieval masterpieces, the chronicle of the age, the evelyn sharp collection of modern art, the figure of modern art, a perfect marriage, camelias de jade, timeless art from chanel joaillerie.........TEXTE EN ANGLAIS. Classification Dewey : 708-Galeries, musées, collections d'art\nFiche Sotheby's preview / Catalogue de vente aux encheres - november 1997 /medieval masterpieces, the chronicle of the age, the evelyn sharp collection of modern art, the figure of modern art, a perfect marriage, camelias de jade, timeless art from chanel... / texte en anglais. consultée le 24/04/2018


Erika Kornélia Szeles : diforc'h etre ar stummoù - Wikipedia\nErika Kornélia Szeles : diforc'h etre ar stummoù\nErika Kornélia Szeles (kemmañ)\nStumm eus an 3 Gen 2022 da 07:50\n2 okted lamet , 6 miz zo\ntypo, replaced: a h → a h (2) using AWB\nStumm eus an 28 Gen 2018 da 16:48 (kemmañ)\nStumm red eus an 3 Gen 2022 da 07:50 (kemmañ) (dizober)\nD (typo, replaced: a h → a h (2) using AWB)\n== Yaouankiz ==\nGanet e voe Erika e 1941 en ur familh [[Yuzevien|yuzev]], ha desavet e voe gant he mamm dreist-holl dre ma oa bet kaset he zad d'ar c'hamp-bac'h Nazi lec'h ma varvas. Tra ma oa he mamm ur gomunourez gredus ha strizh anezhi, Erika a zeuas da vezañ enep-komunourez dindan levezon hec'h amourouz.\nStudierez e oa da gentañ en ''Dobos C. József Vendéglátóipari Szakképző Iskola'' e [[Pest]], ha goude-se e voe keginerez deraouat en ostaleri Hotel Béke e Teriz Kvrut 43, Budapest.\n== Emsavadeg Budapest ==\n[[Restr:Alvó hősök 1956.jpg|thumb|Lod bezioù "harozed emsavadeg Budapest 1956"]]\nPa voe kroget emsavadeg Budapest d'an [[23 a viz Here]] [] e voe mennet e amourous gant sevel ur strolladig stourm enep komunour. Emezelañ a reas he er strolladig a oa suj d'an nerzhioù lu pobl enep komunour. Erika a grogas gant bezañ ur soudard, deskiñ a reas buan penaos implij ur vindrailherez. D'ar [[4 a viz Du]] [] pa voe kaset nerzhioù al Lu Ruz evit flastrañ emsavadeg Budapest e cheñchas an traoù, an emsavadeg a oa sur da vezañ flastret garv gant ar gomunisted. Kamaladed dezhi a gendrec'has anezhi da baouez gant bezañ ur soudard hag e voe karget he da vezañ un infirmiourezh eus ar Groz-ruz o pareañ an emsavidi gloazet o tougen anat un unwisk gant ur groaz ruz.\nE-pad un oberiadur brezel, Erika a voe gloazet marvus dre tenn soudarded al Lu Ruz d'an [[8 a viz Du]] []. Klasket he doa he sikour ur gamarad stourm bet gloazet e-kreizh aur straed. Ar soudarded eus an Arme Ruz a dennas warni memestra padal he touge un unwisk eus ar Groaz Ruz. Mont a reas da Anaon el lec'h ma voe gloazet d'an oad a 15 vloaz.\nAdtapet diwar « https://br.wikipedia.org/wiki/Dibar:MobileDiff/1933853 »


Pajenn:Troude ha Milin - Ar marvailler brezounek.djvu/198 - Wikimammenn\nPajenn:Troude ha Milin - Ar marvailler brezounek.djvu/198\nHag ann tad ac’hano da gaout Anna, he eil verc’h hena. Hou-man ne lavaraz d’ezhan nemet ar pez e devoa lavaret he c’hoar, ha pa voe lavaret d’ezhi gant he zad goulenn ivez ar pez a garche evit aotrea gant-han eil-zimezi, Anna a c’houlennaz kaout eur iar arc’hant a ganje hag a zozvje evel ar ier all.\nAnn tad a lavar d’ezhi e devezo ivez he iar, mar bez kavet evit arc’hant. Brema ez a da gaout he verc’h muia karet, Mari, ar iaouanka. Digant hou-man, eme-z-han, eo e vezo ann diesa d’in en em denna. Setu hag hen ha mont evel-kent, ha lavaret he gefridi. — Va zad, eme Vari, n’em beuz ket a c’halloud da viret na eil-zimesfac’h, mar ho peuz c’hoant ; evit lavaret a-vad ec’h aotrefenn kement-se gan-e-hoc’h, ne rinn birviken, rak ne vezinn ha ne c’hellann ket beza eurusoc’h, na ken euruz zo-mui-ken, ha ma’z ounn brema. — Goulenn ouz-in, eme ann tad, ar seurt a giri, evel da c’hoarezed, hag es pezo digan-en. Sada da c’hoar hena e deuz goulennet eur c’hillek aour ha da eil c’hoar eur iar arc’hant, beo da gana ha da zozvi evel ar re all ; hag ho goulenn ho devezo, ha pa ve diez-braz. — Evid-oun-me, va zad, mar goulennann eunn dra-bennag digan-e-hoc’h pa lavarit d’in goulenn, ne gousto d’e-hoc’h nemet ar boan d’he glask ha d’he gaout : eunn delienn euz al lore a gan eo a garfenn a rofac’h d’in. — Bez’ as pezo, mar d-euz anezhi war ann douar, eme ann tad. — Eo da, eme ar verc’h, bez’ ez\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/198&oldid=114304 »\nKemmoù diwezhañ degaset d'ar bajenn-mañ d'an 4 Meu 2018, da 21:35.


Diforc'hioù etre adstummoù "Guy Ropartz" - Wikipedia\nDiforc'hioù etre adstummoù "Guy Ropartz"\nGuy Ropartz (kemmañ)\nreplaced: t k → t k (2) using AWB\nStumm eus an 31 Gen 2016 da 18:59 (kemmañ)\nStumm red eus an 11 Gen 2019 da 15:13 (kemmañ) (dizober)\nD (replaced: t k → t k (2) using AWB)\nMab e oa da Sigismond Jean Pélage Ropartz, alvokad e Gwengamp, ha da Élise Marie Danion. Studiet en deus ar gwir da gentañ e [[Roazhon]]. Goude se en deus studiet ar sonerezh e skol-sonerezh broadel Paris e klas Théodore Dubois ha da-c'houde gant [[Jules Massenet]]. Goude ez eas gant klas [[César Franck]] da zeskiñ seniñ orglez.\nRener skol-sonerezh broadel Nancy en deus bet eus 1894 betek 1919 e-lec'h e krouas klasoù arvoud e 1894, trompilh e 1895, telenn hag orglez e 1897 hag trombon e 1900. An hini eo a grouas amzervezhioù kengerzoù sinfoniek gant Laz-seniñ skol-sonerezh Nancy. Ezel [[Kevredigezh Broadel Breizh]] e oa ivez.\nUr barzhoneger a-feson e voe Ropartz ivez. Levezonet e voe gant skol ar ''Symbolisme''. Embann a reas gant [[Louis Tiercelin]] ''Le Parnasse breton contemporain'' (''Parnas Breizh a-vremañ''), un dastumad barzhonegoù eus Breizh. Skrivañ a reas ivez er gazetenn ''L'Hermine''.\n* ''Adagiettos'' (1888)\nAdtapet diwar « https://br.wikipedia.org/wiki/Dibar:MobileDiff/1825352 »


Nílton dos Santos - Wikipedia\nNílton Santos e 1958 (an trivet en tu dehou).\nNílton dos Reis Santos (pell anavezetoc'h evel Nílton Santos), bet ganet d'ar 16 a viz Mae 1925 e Rio de Janeiro (Brazil) hag aet da Anaon d'ar 27 a viz Du 2013 er memes kêr, a oa ur melldroader etrebroadel brazilian.\nGraet e veze A Enciclopédia anezhañ ivez.\nPemzek gwech ha tri-ugent en devoa douget krez gwer hag aour A Seleção etre 1949 ha 1962 ha merket tri fal.\nDifenner kleiz e bost dezhañ war an dachenn, kemeret en devoa perzh Nílton Santos e pevar dalc'h :\nKib vell-droad ar bed 1950 bet aozet e Brazil, hep c'hoari munutenn ebet,\nKib vell-droad ar bed 1962 bet aozet e Chile ma oa aet ar maout gant skipailh broadel Brazil evit an eil gwech. Perzh e oa eus ar skipailh – Gilmar - Djalma Santos, Mauro, Zózimo, Nílton Santos - Zito, Didi - Garrincha, Vavá, Amarildo, Zagallo – a c'hounezas (3-1) ar gourfenn ouzh hini Tchekoslovakia en Estadio Nacional de Chile (Santiago de Chile) d'ar 17 a viz Mezheven 1962.\nAdtapet diwar « https://br.wikipedia.org/w/index.php?title=Nílton_dos_Santos&oldid=1892324 »


Strizh-douar Panamá - Wikipedia\nStrizh-douar Panamá zo ur riblennad douar strizh, kostezet a bep tu gant ar Mor Karib hag ar Meurvor Habask, o liammañ Suamerika ha Norzhamerika. Furmet eo bet 3 milion a vloavezhioù zo e-pad ar Plioken. Bout zo ennañ republik Panamá ha troet eo e daou dam gant kanol Panamá.\nGwel a-spluj strizh-douar Panamá (diouzh ul loarell).\nKartenn strizh-douar Panamá (gant harzoù ar Stadoù).\nStrizh-douar Panamá etre Suamerika ha Norzhamerika.\nStrizh-douar Panamá hag ar plakennoù tektonek.\nA-raok ma vefe savet strizh-douar Panamá e oa en e lec’h ur mor hag a vez graet morhent Kreizamerika anezhañ gant ar douarourion hag a zispartie Suamerika ha Norzhamerika e daou gevandir distag. Ennañ e keje dourioù ar meurvor Habask gant re ar meurvor Atlantel. Dindanañ e kenstoke gorrek ar plakennoù Habask ha Karib (an hini kentañ o vont dindan an eil) o krouiñ menezioù-tan dindanvor, un toullad anezhe o tonet da vout inizi 15 million a vloavezhioù zo. D’an ampoent e save goueled ar mor etrezek ar gore abalamour da fiñvoù tektonek an div blakenn, o liesaat mod-se an niver a inizi hag a zouaroù diveuz.\nWar-lerc’h, e-kerzh milionoù a vloavezhioù arall e voe leuniet an takadoù etre an inizi gant gouelezennoù o tonet ag an div Amerika ha stummet tamm-ha-tamm an danvez strizh-douar etreze. Liammet e voent da vat 3 milion a vloavezhioù zo, e-pad ar Plioken. War-se e kemmas tro ar froudoù-meur (danvorel) (ganet ar Gulf Stream d’an ampoent) hag an hin da heul: kiriek e vefe furmadur strizh-douar Panamá da skornvezhioù ar pevare hoalad.\nHeuliadoù e-keñver bezañs loened ar rannved-mañ zo deuet diwar furmadur ar strizh-douar etre an div Amerika: aezetaet eo bet treuzannezadur al loened hag ar plantoù etreze. En henouennoniezh e vez graet Eskemm meur etreamerikan eus ar c’hemm bras-se. En Norzhamerika da skouer o deus an oposomed, an tatoued hag an heureuchined-reunek hendadoù boutin deuet a Suamerika dre strizh-douar Panamá. En enep e teu an arzhed, ar c’hizhier, ar chas, ar roñsed, al lamaed hag ar rakouned, a vev holl e Suamerika, eus Norzhamerika… kemeret gante ar memes hent en tu kontrol.\nTenn a ra bevgelc’h Panamá ha da Suamerika ha da Norzhamerika. A-drugarez d’an hinad trovanel a gaver eno ez eus spesadoù loened ha plantoù liesseurt ha fonnus. Gleborek eo an hin war aodoù ar reter (kostez ar meurvor Atlantel/mor Karib), met bout zo mare ar glebor hag hini ar sec’hor war aodoù ar meurvor Habask. Etreze ez eus un aridennad menezioù.\nDa vare dizoloadenn Amerika e veve ennañ meuriadoù amerindian, pellik a-walc’h diouzh ar sevenadurezhioù rakkolombat avat.\nAr c’honkistador Vasco Núñez de Balboa a voe an hini kentañ e 1513 o treuziñ strizh-douar Panamá eus ar mor Karib d’ar meurvor Habask hag an Europad kentañ o tizhout hemañ diwezhañ war un dro.\nE 1519 e voe savet kêr bPanamá bet distrujet e 1671 gant ar morlaer kembreat Henry Morgan hag adsavet un nebeud kilometroù ac’halese.\nTremen a rae an aour hag an argant o tonet a vesroueelezh Perou drezañ da vonet da bPortobelo, war ar mor Karib, (e-lec’h ma vezent kargent war listri dre lien evit monet da Spagn).\nEtre 1698 ha 1700 e klaskas en aner rouantelezh Bro-Skos sevel un drevadenn skosat e Panamá (Gwallreuz ar raktres Darién).\nE 1880 e kroger gant toullañ ar strizh-douar evit sevel ur ganol diwar atiz Ferdinand de Lesseps.\nE 1903 e teu a-benn dizalc’hourion bPanamá, soutenet dre guzh gant an SUA, da zistagañ o bro diouzh Kolombia ha da embann dishualded republik Panamá. Disklêriet e voe gant ar Stad nevez riegezh tiriadel ar Stadoù-Unanet war ar ganol.\nAdtapet diwar « https://br.wikipedia.org/w/index.php?title=Strizh-douar_Panamá&oldid=1935417 »\nKemm diwezhañ d'an 6 Gen 2022 da 14:57\nKemmoù diwezhañ degaset d'ar bajenn-mañ d'an 6 Gen 2022, da 14:57.


Un dibab lavaroù ha krennlavaroù brezhonek - Rakskrid\nKrog e oan da zastum danvez al levrig-mañ en ur furchal er geriadurioù. Deuet e oa da soñj din e c'hallen implij ar c'hrennlavaroù a gaven amañ hag ahont evel skouerioù plijus er skol-noz gant tud vras. A-benn ar fin n'eo ket krennlavaroù hepken a gavor el levrig-mañ pa n'eus da lakaat an anv-se nemet war lavaroù kentelius. Lavaroù a bep seurt, e gwirionez, zo bet dastumet amañ. Darn n'int nemet rimadelloù fentus evit tud vras. Enne, evel er c'hanaouennoù, e kaver skoazell da zeskiñ ha da gelenn, ha plijadur ouzhpenn da dañva spered ar sevenadur pobl en deus o goveliet dimp hag a bella buan diouzhimp.\nGwall nebeud eus al lavaroù-mañ zo bet klevet ha dastumet ganin. Dont a ra ar braz eus an danvez-mañ eus al levrioù meneget er roll izeloc'h, ha da gentañ-penn eus Geriadur Brezhoneg an Here hag an Trésor du Breton Parlé , gant Jules Gros. Kalz eus al lavaroù dastumet amañ zoken a gaver en daou levr, hag ouzhpenn ur wech e pep hini evit lod. Muioc'h eget ar pezh zo dastumet amañ a c'hallfe bezañ bet tennet anezhe c'hoazh moarvat. Un dibab hepken avat eo a felle din kinnig d'ar studierien pe d'ar gelennerien troet gant an danvez-mañ. A-benn-kaer em eus laosket a-gostez krennlavaroù niverus a denne d'an amzer, d'al labour-douar, pe d'ar sent (da vin pardonet gante) pa gaven ne oant ket re aes da gompren hiriv ken.\nAn darn vrasañ eus ar c'hrennlavaroù amañ a veze kavet ivez el levr Lavarou koz a Vreiz (1878) gant Louis-François Sauvé, ur Breizhuhelad eus Sant Jord a Restembaod, evel e genvroad an Tad Maner illur, hag eveltañ en doa desket brezhoneg e Breizh Izel ivez. En e raok e oa bet Furnez Vreiz (1874) gant Brizeug, hag a-raok c'hoazh e veze kavet un toullad mat er skrid Ar Bugel Fur eus an 18-vet kantved. Levrioù all zo bet abaoe, oc'h ober o dibab en holl levrioù-se, an hini diwezhañ o vezañ hini Philippe Camby, Proverbes et Dictons des Bretons savet diwar levr Sauvé, hag o virout e zoare-skrivañ. An hini a fello dezhañ mont pelloc'h gant studi an danvez a ranko lenn tezenn doktotrelezh Lukian Kergoad, ar brasañ labour graet biskoazh war ar c'hrennlavaroù brezhonek.\n- Da heul : A -


Kaozeal:Baden - Wikipedia\nBaden (Alamagn) a zo er wikipedia brezhonek, nemet eo bet miret an anv gallek : Baden-Baden. Marteze e vefe dav kemmañ titl ar pennad ha mirout stumm ar yezh orin?--Ex-Smith 14 Mez 2009 da 17:35 (UTC)\nGra. An anvioù gallek n'o deus netra d'ober e lec'hanvadurezh Alamagn evel-just. Bianchi-Bihan 14 Mez 2009 da 17:45 (UTC)\nma fazi, mesket anv ar stad ha hini ar gêr, ha komzet re vuan. Reizh eo, neuze em bo ur banne bier alaman.--Ex-Smith 14 Mez 2009 da 17:48 (UTC)\nNe vin ket ken tagnous ganit hag an dizanv all, en afer ar varrennig-stagañ, n'eus ket ur c'hardeur, ganin: ev unan all war ma c'houst, ha yec'hed dit. Ganin, Philomenn, evel kustum. Bianchi-Bihan 14 Mez 2009 da 17:58 (UTC)\nAdtapet diwar « https://br.wikipedia.org/w/index.php?title=Kaozeal:Baden&oldid=510755 »\nKemmoù diwezhañ degaset d'ar bajenn-mañ d'an 14 Mez 2009, da 17:58.


Pajenn:Troude ha Milin - Ar marvailler brezounek.djvu/10 - Wikimammenn\ndri marvaill stag-oc’h-stag enn unan, dre ma karont rei tro d’ho marvaillou ; re all a zistag aliez ar pez ne gavont ket a ve brao er marvaillou, evit ho fenselia gant traou all kaeroc’h, war ho mennoz.\nAr gallek a zo bet lakeat ama dirak ar brezounek. Ar gallek-ze, klevit, a zo gweach eil-geriet, kouls lavaret, oc’h ar brezounek, evil dont, pa vez red, da skei ann tosta, ma’z eo bet gallet, d’ar brezounek. Eur seurt labour hen-nez hag a vezo marteze kavet mad, a gav d’e-omp.\nAr marvaillou brezounek-ma a zo e iez Leon, ha skrivet hervez doare skriva ann aotrou Ar Gonidek. Ann doare skriva-ze a zo heuliet a bell zo, ha brema muioc’h eget biskoaz, gant ann darn vrasa euz ar skrivagnerien brezounek.\nE-touez ar marvaillou evelato, ez euz eur marvaill, unan hep-mui-ken, hag a lamm eunn draik dreist ann doare skriva-ze ; du-ze pelloc’hik e vezo gwelet perak.\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/10&oldid=144092 »


Perzhioù ha tudennoùAozañ\nSigourney Weaver evit ar mezeg Grace Augustin, ul louzawourez e penn ar programm Avatar. Deskiñ a ra da Jake Sully derc'hel darempredoù peoc'h gant an Na'vied ha savet he deus ur skol evit deskiñ saozneg dezho.. An dudenn a oa anvet "Shipley" d'ur poent, un dave d'he zudenn c'hoariet e-barzh Alien.\nZoë Saldaña evit Neytiri, priñsez Omaticaya, ar meuriad Na'vi e-kreiz an istor. An dudenn, evel holl an Na'vied a zo bet krouet oc'h implij ar motion capture, hag a zo krouet penn-de-benn dre urzhiataer.\nC. C. H. Pounder evit Mo'at, ar "shaman" eus an Omaticaya, mamm Neytiri, hag a zo gant mestr ar meuriad, Eytucan. \nAdtapet diwar « https://br.wikipedia.org/w/index.php?title=Avatar_(film)&oldid=1901655 »\nDernière modification le 1 Mae 2021, à 07:44\nKemmoù diwezhañ degaset d'ar bajenn-mañ d'an 1 Mae 2021, da 07:44.


Zwarte Piet a-gleiz da Sant Nikolaz\nSant Nikolaz ha Zwarte Piet\nAmsterdam: Sant Nikolaz/Sinterklaas ha Zwarte Piet, en ur vag\nZwarte Piet ha San Nicola e kêr Amsterdam\n[[Restr:Sintpietreus.jpg|thumb|Boulomoù Zwarte Piet ha Sant Nikolaz] Zwarte Piet ("Pêr an Du") zo un dudenn eus mojennoù an Izelvroioù ha Belgia hag unan eus eilerien Sant Nikolaz. Schwaarze Péiter a vez laret anezhañ e Luksembourg. Ur morian eo, hag ar re a vez o treveziñ anezhañ a laka livaj du war o c'hroc'hen, ha hini ruz war o muzelloù.\nDont a rafe Zwarte Piet eus ur c'hrouadur aozet e dibenn ar XVIvet kantved da vare aloubadeg spagnol an Izelvroioù. Bez e vefe skeudenn soudarded an Inkizision, a veze gwelet evel an diaoul gant Izelvroiz.\nRoud zo eus Zwarte Piet adalek deroù an XIXvet kantved. A-raok e veze e-unan Sant Nikolaz, pe a-wechoù gant an diaoul. En Europa d'ar poent-se ne veze ket graet nemeur a gemm etre diaoul ha den du, ha ne oa nemet ur Zwarte Piet.\nE 1845 e skrive Jan Schenkman St. Nikolaas en zijn knecht (« Sant Nikolaz hag e vevel»).\nE 1891 el levr Het Feest van Sinterklaas e veze graet Piet eus ar mevel. Betek 1920 e kaver meur a anv dezhañ hervez al levrioù.\nZwarte Piet ha San Nicola e Sinterklaas en zijn knecht\nSant Nikolaz ha Krampus o weladenniñ un tiegezh e goañvezh 1896\nZwarte Piet ha San Nicola el levr Sinterklaas en zijn knecht gant Jan Schenkman\nAbaoe 2013 ez eus savet enebiezh ouzh Zwarte Piet a vefe un doare da zismegañsiñ ar vorianed.\n↑ Père Fouettard est-il un symbole raciste ? - Dernière Here, 19 octobre 2013 (fr)\nAdtapet diwar « https://br.wikipedia.org/w/index.php?title=Zwarte_Piet&oldid=1815449 »\nKemmoù diwezhañ degaset d'ar bajenn-mañ d'an 14 Kzu 2018, da 09:29.